**МИНИСТЕРСТВО НА РЕГИОНАЛНОТО РАЗВИТИЕ И БЛАГОУСТРОЙСТВОТО**

**ОПЕРАТИВНА ПРОГРАМА „РЕГИОНИ В РАСТЕЖ“ 2014-2020**

|  |
| --- |
| ***НАСОКИ ЗА КАНДИДАТСТВАНЕ***  ***по процедура на директно предоставяне***  ***на безвъзмездна финансова помощ***  **BG16RFOP001-4.002**  „**Регионална здравна инфраструктура -2”**  **по**  **Оперативна програма „Региони в растеж“ 2014-2020**  **Приоритетна ос 4: „Регионална здравна инфраструктура“** |

Конкретни бенефициенти:

Министерство на здравеопазването

|  |  |
| --- | --- |
| **Краен срок за кандидатстване** | **29 май 2020 г.** |

*март* 2020 г.

***СЪДЪРЖАНИЕ***

[1. Оперативна програма „Региони в растеж” 2014-2020 5](#_Toc499642989)

[1.1. Въведение 5](#_Toc499642990)

[1.2. Институционална рамка за прилагане на настоящата процедура за предоставяне на безвъзмездна финансова помощ 6](#_Toc499642991)

[2. Приоритетна ос 4 „Регионална ЗДРАВНА инфраструктура” 6](#_Toc499642992)

[3. ПРОЦЕДУРА: BG16RFOP001-4.001 „Регионална здравна инфраструктура“ 13](#_Toc499642993)

[3.1. Правила по отношение на проекти, генериращи приходи 13](#_Toc499642994)

[4. измерения по кодове 13](#_Toc499642995)

[5. Териториален обхват 14](#_Toc499642996)

[6. цели на предоставяната безвъзмездна помощ по процедурата и очаквани резултати 14](#_Toc499642997)

[6.1. УСТОЙЧИВОСТ НА СЪЗДАДЕНИТЕ УСЛУГИ С ПРОЕКТНО ФИНАНСИРАНЕ ПО ОПРР 2014-2020 15](#_Toc499642998)

[7. индикатори 15](#_Toc499642999)

[8. Общ размер на безвъзмездната финансова помощ по процедурата 16](#_Toc499643000)

[9. минимален и максимален размер на безвъзмездната финансова помощ по процедурата 17](#_Toc499643001)

[10. процент на съфинансиране 18](#_Toc499643002)

[11. Допустими кандидати 18](#_Toc499643003)

[11.1 Капацитет за изпълнение на проектното предложение 18](#_Toc499643004)

[12. Допустими партньори 19](#_Toc499643005)

[13. Допустими дейности: 19](#_Toc499643006)

[13.1. Степен на проектна готовност 25](#_Toc499643007)

[13.2. Изпълнители от страна на бенефициента 28](#_Toc499643008)

[14. категории разходи, допустими за финансиране 28](#_Toc499643009)

[14.1. Допустими разходи: разходи, които се признават при отпускане на безвъзмездна финансова помощ 28](#_Toc499643010)

[14.2. Недопустими разходи 34](#_Toc499643011)

[15. приложим Режим на минимални/държавни помощи 35](#_Toc499643012)

[16. Хоризонтални политики 38](#_Toc499643013)

[16.1. Устойчиво развитие 38](#_Toc499643014)

[16.2. Равни възможности и недопускане на дискриминация, равенство между половете 39](#_Toc499643015)

[17. минимален и максимален срок за изпълнение на проекта 39](#_Toc499643016)

[18. ред за Оценяване на проектното предложение 40](#_Toc499643017)

[19. критерии и методика за Оценяване на проектните предложения 41](#_Toc499643018)

[20. начин на подаване на ПРОЕКТНИТЕ предложения 47](#_Toc499643019)

[21. Списък на документите, които се подават на етап кандидатстване 49](#_Toc499643020)

[22. Краен срок за подаване на проектните предложения 51](#_Toc499643021)

[23. допълнителна информация 52](#_Toc499643022)

[23.1. Уведомяване относно решението на Управляващия орган 52](#_Toc499643023)

[23.2. Условия, приложими към изпълнението на проектните предложения, след сключване на административния договор за предоставяне на безвъзмездна финансова помощ 52](#_Toc499643024)

[24. приложения към условията за кандидатстване 55](#_Toc499643025)

Списък на съкращенията

|  |  |
| --- | --- |
| **БФП** | Безвъзмездна финансова помощ |
| **ЕК** | Европейска комисия |
| **ЕО** | Екологична оценка |
| **ЕС** | Европейски съюз |
| **ЕСИФ** | Европейски структурни и инвестиционни фондове |
| **ЕФРР** | Европейски фонд за регионално развитие |
| **ЗОП** | Закон за обществените поръчки |
| **ЗООС** | Закон за опазване на околната среда |
| **ЗУСЕСИФ** | Закон за управление на средствата от Европейските структурни и инвестиционни фондове |
| **ЗУТ** | Закон за устройство на територията |
| **КСС** | Количествено-стойностна сметка |
| **МРРБ** | Министерство на регионалното развитие и благоустройството |
| **НПРД** | Национална приоритетна рамка за действие за Натура 2000 |
| **ОВ** | Официален вестник на ЕС |
| **ОВОС** | Оценка на въздействието върху околната среда |
| **ОЛАФ** | Европейска служба за борба с измамите |
| **ОПРР** | Оперативна програма „Региони в растеж" 2014-2020 |
| **ОС** | Оценка за съвместимост на планове, програми, проекти и инвестиционни предложения с предмета и целите на опазване на защитените зони |
| **ПИК** | Политика по изменение на климата |
| **ПМС** | Постановление на Министерски съвет |
| **ПОС** | Политика по околна среда |
| **СМР** | Строително-монтажни работи |
| **СМП** | Спешна медицинска помощ |

**УСЛОВИЯ ЗА КАНДИДАТСТВАНЕ**

**с проектни предложения за предоставяне**

**на безвъзмездна финансова помощ**

# Оперативна програма „Региони в растеж” 2014-2020

# Въведение

Оперативната програма „Региони в растеж” 2014-2020 (ОПРР 2014-2020) представлява единна оперативна програма за цялата територия на България и е насочена към постигане на растеж и заетост в българските региони. ОПРР 2014-2020 е разработена в съответствие със стратегията на ЕС за интелигентен, устойчив и приобщаващ растеж (Европа 2020). Също така ОПРР 2014-2020 е част от Споразумението за партньорство на Република България за програмния период 2014-2020 г., и е в съответствие с Националната програма за развитие България 2020, с Националната програма за реформи, с Националната стратегия за регионално развитие 2012-2022 г., с Националната концепция за пространствено развитие за периода 2013-2025 г. (НКПР), с Териториален дневен ред на ЕС 2020, със стратегията на ЕС за Дунавския регион. В този по-широк контекст всички действия, предвидени в рамките на ОПРР 2014-2020, ще включват приоритетите на Общността, които подкрепят икономическото, социалното и териториалното сближаване, както и опазване качеството на околната среда.

ОПРР 2014-2020 г. е интегрирана оперативна програма, насочена към регионалното развитие и по-конкретно към постигане на целите на градската политика в България, като отделя специално внимание на енергийната ефективност в опорните центрове в периферните райони, съгласно националния полицентричен модел за развитие, формулиран в Националната концепция за пространствено развитие 2013-2025 и допринася за териториалното измерение на секторните политики, включени в Споразумението за партньорство.

ОПРР 2014-2020 е насочена към изпълнение на следните тематични цели съгласно Общия Регламент №1303/2013: Тематична цел 4 „Подпомагане на преминаването към нисковъглеродна икономика във всички сектори”, Тематична цел 6 „Съхраняване и опазване на околната среда и насърчаване на ресурсната ефективност ”, Тематична цел 7 „Насърчаване на устойчивия транспорт и премахване на участъците с недостатъчен капацитет във всички ключови мрежови инфраструктури”, Тематична цел 9 „Насърчаване на социалното приобщаване, борбата с бедността и всяка форма на дискриминация” и Тематична цел 10 „Инвестиции в образованието, в обучението, включително професионалното обучение за придобиване на умения и в ученето през целия живот”.

* ***Стратегията*** *на ОПРР 2014-2020 е за постигане на териториален и интегриран подход при реализирането на инвестициите, чрез подкрепа на политиката за градско развитие, подкрепа за енергийна ефективност в опорни центрове в периферни райони и секторни приоритети от регионално значение.*

ОП „Региони в растеж” 2014-2020 г. ще бъде изпълнена посредством осем приоритетни оси, както следва:

Приоритетна ос 1: Устойчиво и интегрирано градско развитие

Приоритетна ос 2: Подкрепа за енергийна ефективност в опорни центрове в периферните райони

Приоритетна ос 3: Регионална образователна инфраструктура

Приоритетна ос 4: Регионална здравна инфраструктура

Приоритетна ос 5: Регионална социална инфраструктура

Приоритетна ос 6: Регионален туризъм

Приоритетна ос 7: Регионална пътна инфраструктура

Приоритетна ос 8: Техническа помощ

# Институционална рамка за прилагане на настоящата процедура за предоставяне на безвъзмездна финансова помощ

**Управляващ орган на ОПРР 2014-2020** е Главна дирекция „Стратегическо планиране и програми за регионално развитие” в Министерство на регионалното развитие и благоустройството. Управляващият орган носи отговорност за управлението на ОПРР съгласно Регламент (ЕС) № 1303/2013 г. и Решение на Министерския съвет № 792/ 17.12.2013 г.

**Комитетът за наблюдение на ОПРР 2014-2020** одобрява критериите за избор на операции по ОПРР 2014-2020, осъществява наблюдение, одобрява корективни мерки и изпълнява други функции, произтичащи от Регламент (ЕС) № 1303/2013 г. и ПМС №79 /10.04.2014 г.

**Сертифициращ орган** е дирекция “Национален фонд” на Министерство на финансите съгласно Решение на Министерския съвет № 792/ 17.12.2013 г. Съгласно чл.126 от Регламент (ЕС) № 1303/2013 г., Сертифициращият орган е отговорен за изготвянето и изпращането до Комисията на заявления за плащане и удостоверяването, че те са продукт на надеждни счетоводни системи, основават се на проверими разходооправдателни документи и са били подложени на проверки от Управляващия орган.

**Одитен орган** е Изпълнителна агенция „Одит на средствата от Европейския съюз”. Съгласно чл. 127 от Регламент (ЕС) № 1303/2013 г., Одитният орган е отговорен за извършването на одити на правилното функциониране на системите за управление и контрол на оперативната програма, както и на подходяща извадка от операции въз основа на декларираните разходи.

**Централното координационно звено** е структурата, която координира и следи изпълнението на целите на Споразумението за партньорство на Република България за програмния период 2014-2020 г. в процеса на усвояване на средствата от Европейските структурни и инвестиционни фондове в страната.

# Приоритетна ос 4 „Регионална ЗДРАВНА инфраструктура”

Настоящата процедура за предоставяне на безвъзмездна финансова помощ BG16RFOP001-4.002 „Регионална здравна инфраструктура-2“ се реализира в рамките на приоритетна ос 4 „Регионална здравна инфраструктура” на ОПРР 2014-2020.

Приоритетната ос е насочена към тематична цел 9: Насърчаване на социалното приобщаване, борба с бедността и всяка форма на дискриминация и инвестиционен приоритет 9а: Инвестиране в здравна и социална инфраструктура, която допринася за националното, регионалното и местното развитие, намаляването на неравнопоставеността по отношение на здравния статус, насърчаването на по-добро социално приобщаване чрез подобряване на достъпа до социални, културни и развлекателни услуги и преминаването от услуги, предоставяни в институции, към услуги, предоставяни в общността.

Тематична цел 9 кореспондира пряко с националните цели в сектора на здравеопазването и по-специално с целите, свързани с модернизацията на системата за спешна медицинска помощ, определени в секторните стратегическите документи.

Приоритетна ос 4 „Регионална здравна инфраструктура” на ОПРР 2014-2020 спомага за постигане на целите, заложени в секторните стратегически документи в областта на здравната политика, и по-специално на тези, свързани с развитието на системата за спешна медицинска помощ в България, Концепцията за развитие на системата за спешна медицинска помощ в Република България 2014 – 2020 г., Националната здравна стратегия 2020, Националната здравна карта, Концепцията за преструктуриране на болничната помощ на Република България. Във всички посочени стратегически документи развитието на системата за спешна медицинска помощ е определено като важен приоритет за развитието на страната, пряко свързан с качеството на живот и развитието на човешките ресурси. Реформата в системата за спешна медицинска помощ е насочена към подобряване на своевременността и качеството на медицинската помощ, което ще позволи постигане на основната цел на националната здравна политика за подобряване на здравния статус на населението, в това число намаляване на смъртността и загубата на работоспособност.

Концепцията за развитие на системата за спешна медицинска помощ в Република България, е интегриран документ за комплексното развитие на спешната медицинска помощ до 2020 г., който допринася за връзката между приоритетите на ЕС и националните приоритети в областта на здравеопазването. Тя е основен документ в процеса на планиране и адекватно усвояване на публичните и европейски средства. Тя извежда обоснованото заключение, че подобренията в организацията на обслужването, медицинското оборудване и специализиран медицински транспорт ще доведат до подобряване на достъпа и повишаване на качеството в спешната медицинска помощ на всяко ниво. Визията, формулирана в Концепция за развитие на спешната медицинска помощ, е до 2020 г. България да бъде държава с развита модерна спешна медицинска помощ, съпоставима с европейските модели и съобразена с националните особености, която има своя значителен принос за повишаване на качеството на човешкия капитал и постигане на европейските цели за интелигентен, устойчив, приобщаващ и териториално балансиран икономически растеж. Стратегическата цел е осигуряване на равнопоставен достъп на гражданите до спешна медицинска помощ в съответствие с най-добрите европейски практики и изисквания за своевременност, достатъчност, качество и безопасност. На базата на така формулираните визия и стратегическа цел Концепцията извежда шест приоритетни направления, като изпълнение на някои от тях Приоритетна ос 4 на ОПРР има водеща роля, а именно: „Подобряване на структурата и материално-техническата обезпеченост на елементите на интегрираната система за спешна медицинска помощ“ и „Осигуряване на готовността на интегрираната система за спешна медицинска помощ за реакция при бедствия и развитие на европейската координация и трансгранично сътрудничество“.

В План за действие за изпълнение на Концепцията за развитие на системата за спешна медицинска помощ в Република България, в Приоритет 1: Подобряване на структурата и материално-техническа обезпеченост на интегрираната система за спешна медицинска помощ е планирано изпълнението на Мярка 1.2.6. „Осигуряване на специализиран санитарен транспорт за труднодостъпни региони (въздушен, воден, високопланински верижен и др.)“. Заедно с основната задача за осигуряване на спешна медицинска помощ за населението на мястото на инцидента и транспорт на пациенти със спешни състояния (от мястото на инцидента до лечебно заведение; транспорт между лечебни заведения; транспорт на пациенти при инциденти с масов характер), системата за спешна медицинска помощ изпълнява и основни дейности, свързани с осигуряването на процеса на трансплантация на органи, тъкани и клетки, а именно - координация и дейност за транспорта на донори и органи до лечебните заведения, в които се извършват трансплантации и транспорт на медицински екипи за трансплантация.

Анализите в стратегическите документи показват, че инфраструктурата и материално-техническата осигуреност на системата за спешна медицинска помощ не разполага с ясно регламентирани и обезпечени възможности за ползване на специализиран санитарен транспорт за труднодостъпни региони (**въздушен**, воден, високопланински верижен и др.).

По отношение изпълнението на приоритет 5 от Концепцията, свързан с осигуряването на спешна медицинска помощ при бедствия и аварии, поддържането на готовност за оказване на съдействия при такива ситуации е основна отговорност на системата за спешна медицинска помощ като част от Единната спасителна система на страната. Приоритетът е насочен към създаване на капацитет за поддържане на 24-часова готовност за реагиране и своевременно оказване на спешна медицинска помощ при възникване на бедствия на територията на цялата страна в рамките на интегрираната система за спешна медицинска помощ. Необходимостта от поддържане на готовност за реакция при бедствия е един от основните аргументи, доказващ целесъобразността на представения модел на интегрирана система за спешна медицинска помощ.

Реализацията на поставените в Концепцията цели и предлаганите действия е намерило отражение в разработения към нея План за действие за изпълнение за периода 2014-2020 г., а Приоритетна ос 4 на ОПРР е идентифицирана като основен инструмент за изпълнението му. В допълнение, при осигуряване на въздушен медицински транспорт, ще се надградят финансираните до момента дейности на Министерство на здравеопазването (М3) по Приоритетна ос 4. По този начин ще бъде създадена възможност за навременен и адекватен достъп на всички граждани в страната, а именно осигуряване на 30-минутен достъп на населението до спешна медицинска помощ в съответствие с медицинския стандарт. Критичен момент при осъществяване на действия свързани с осъществяването на спешната медицинска помощ е възможност за достигане до крайно отдалечени планински райони и териториални води над 1000 м географска ширина. Над 30% от територията на Р. България са планини (общо 37%), където пътната мрежа не позволява висока скорост, респективно времето за достигане до определени точки се удължава.

Предвид гореизложеното осигуряването на равнопоставен достъп на населението до спешна медицинска помощ, съответстваща на най-добрите европейски практики и изисквания за своевременност, достатъчност, качество и безопасност следва да бъде допълнено чрез дейности по осигуряване на съвременни санитарни превозни средства и оборудване за спешна медицинска помощ.

# ПРОЦЕДУРА: BG16RFOP001-4.002„Регионална здравна инфраструктура-2“

Изпълнението на настоящата процедура се извършва чрез **процедура на директно предоставяне** на безвъзмездна финансова помощ в съответствие с чл.25, ал.1, т.2 от Закона за управление на средствата от Европейските структурни и инвестиционни фондове.

Съгласно чл.43 ал.1 от ЗУСЕСИФ процедура на директно предоставяне на безвъзмездна финансова помощ е тази, при която проектно предложение може да подаде само кандидат, който е изрично посочен в съответната програма или в документ, одобрен от Комитета за наблюдение на програмата като конкретен бенефициент, който може да получи безвъзмездна финансова помощ за изпълнение на дадена дейност.

Процедура е насочена към закупуване и оборудване на медицински хеликоптери и осигуряване на съпътстваща инфраструктура за използване им. Мярката е в съответствие с План за действие за изпълнение на Концепцията за развитие на системата за спешна медицинска помощ в Република България, който предвижда мерки за осигуряване на специализиран санитарен транспорт за труднодостъпни региони (**въздушен**, воден, високопланински верижен и др.). Основната цел е да се обезпечи достъпът на всички лица, намиращи се на територията на България, включително и на граждани на ЕС, до качествена медицинска помощ при спешни състояния, както и да бъде осигурен транспорт на пациенти със спешни състояния (от мястото на инцидента до лечебно заведение; транспорт между лечебни заведения; транспорт на пациенти при инциденти с масов характер). Системата за спешна медицинска помощ изпълнява и основни дейности, свързани с осигуряването на процеса на трансплантация на органи, тъкани и клетки, а именно - координация и дейност за транспорта на донори и органи до лечебните заведения, в които се извършват трансплантации и транспорт на медицински екипи за трансплантация. Критичен момент при осъществяване на действия, свързани със спешната медицинска помощ, е свързан с възможностите за бърз и навременен транспорт до отдалечените от тези места болнични лечебни заведения при неблагоприятни климатични и метеорологични условия и невъзможността да бъдат изпълнени изискванията за времеви достъп, определени със стандарта за Спешна медицинска помощ.

Съгласно Концепцията за развитие на системата за спешна медицинска помощ съществен проблем, който обосновава необходимостта от промени, е и нарастваща необходимост от готовност на системата за спешна медицинска помощ за реакция в случай на природни бедствия и катастрофи. Като се има предвид, че различни природни явления, като например наводненията, през последните 20 години се увеличават по брой и интензивност, оборудването с хеликоптери ще бъде по-добър вариант в подобни извънредни ситуации, довели до значително увреждане на пътната мрежа и невъзможност за използването й. с това ще се постигне и увеличаване на възможността за навременна реакция при възникване на бедствия и развитието на национална (междуведомствена) и европейска координация и повишаване на готовността за провеждане на съвместни действия при провеждането на медицински евакуационни и спасителни операции.

В тази връзка планираните дейности за осигуряване на въздушен медицински транспорт в рамките на процедурата ще осигурят подкрепа, чрез която ще подобри дейността на системата на спешна помощ като се създаде възможност за навременен и адекватен достъп на всички граждани в страната, а именно осигуряване на 30-минутен достъп на населението до спешна медицинска помощ в съответствие с медицинския стандарт.

Ще се подобри дейността по осигуряване случаите на трансплантация чрез намаляване на транспортното време. Наличието на въздушен транспорт ще осигури по-кратко време за транспортиране на органите, както и високо качество на трансплантационния процес, тъй като ще бъде сведено до минимум т.нар. „исхемично време“ - времето, в което един орган, след като е експлантиран, може да бъде използван за трансплантация (напр. исхемичното време при трансплантация на сърце е максимум 4 часа).

В тази връзка процедурата е насочена към подобряване на достъпа до спешна медицинска помощ, с възможности за спешна диагностика и поддържане на жизнените функции на пострадалите. Осигуряването на медицински хеликоптер ще има добавена стойност по отношение на качеството и обхвата на предоставяните услуги в областта на спешната медицинска помощ и ще подобри шанса за оцеляване на пациентите. Навременната спешна помощ на място и по време на транспорта ще предотврати възникване на усложнения впоследствие и съответно ще намали разходите за лечението им. Дейностите, свързани с осигуряване на специализирана съвременна медицинска апаратура за оказване на спешна медицинска помощ, включително такава с възможности за дистанционна консултация (телемедицина), ще имат като пряк резултат подобряване на качеството и безопасността на медицинската помощ, в т.ч. чрез ефективно ползване на квалифицирани медицински специалисти.

## Правила по отношение на проекти, генериращи приходи

Съгласно нормативната уредба гражданите на Република България ползват безплатно спешна медицинска помощ и разходите по оказване на спешна медицинска помощ до хоспитализиране на пациента се поемат от държавата. Предвид естеството на услугата по предоставяне на медицинска помощ при спешни състояния, която се предоставя чрез медицински въздушен транспорт, предмет на интервенции по настоящата процедура, и нейния неикономически характер, финансираните проекти **не следва да генерират приходи**.

# измерения по кодове

|  |  |
| --- | --- |
| **1. Област на интервенция** | 053 Здравна инфраструктура |
| **2. Форма на финансиране** | 01 Безвъзмездни средства |
| **3. Вид територия** | 07 Не се прилага |
| **4. Териториални механизми за изпълнение** | 07 Не се прилага |
| **5. Тематична цел (ЕФРР и Кохезионен фонд)** | 9 Насърчаване на социалното приобщаване, борба с бедността и всяка форма на дискриминация |
| **6. Вторична тема на ЕСФ** | 08 Не се прилага |
| **7. Икономическа дейност** | 25 Не се прилага |

# Териториален обхват

Дейностите по настоящата процедура могат да се осъществяват на цялата територия на Република България. По отношение на съпътстваща инфраструктура за осигуряване на въздушния транспорт дейностите могат да се осъществяват в населените места, на територията на които са разположени обектите за предоставяне на спешна медицинска помощ в съответствие със структурата на системата за спешна медицинска помощ в Република България. Местоположението на съпътстващата инфраструктура (хеликоптерните площадки) ще бъде определено окончателно след като бъде изготвен анализ от Министерство на здравеопазването относно наличието на съпътстваща сертифицирана инфраструктура, която да осигурява работата на санитарните превозни средства за транспорт по въздуха (медицинския хеликоптер).

# цели на предоставяната безвъзмездна помощ по процедурата и очаквани резултати

***Основната цел*** на настоящата процедура за предоставяне на безвъзмездна финансова помощ е ***да осигури подходящи превозни средства за транспорт по въздух за равнопоставен достъп до качествена медицинска помощ при спешни състояния в съответствие с най-добрите европейски практики и изисквания за своевременност, достатъчност, качество и безопасност.***

***Конкретни цели:***

* ***Подобрен достъп до спешна медицинска помощ чрез закупуване и оборудване на съвременни санитарни превозни средства за транспорт по въздух и съпътстваща инфраструктура за тяхното функциониране;***
* ***Навременен достъп до качествена медицинска помощ при спешни състояния за всички лица, съобразно приетите медицински стандарти, включително до труднодостъпни региони, както и в условия на критична ситуация, бедствия, авария, трансплантации и т.н.***

Настоящата процедура е насочена към изпълнението на следния инвестиционен приоритет:

***Инвестиционен приоритет***: „Инвестиране в здравна и социална инфраструктура, която допринася за националното, регионалното и местното развитие, намаляването на неравнопоставеността по отношение на здравния статус, насърчаването на по-добро социално приобщаване чрез подобряване на достъпа до социални, културни и развлекателни услуги и преминаването от услуги, предоставяни в институции, към услуги, предоставяни в общността“

Процедурата е в съответствие и е разработена в контекста на Концепцията за развитие на системата за спешна медицинска помощ в Република България.

***Очаквани резултати:***

* Модернизация на системата за спешна медицинска помощ чрез осигуряване на съвременно оборудвани превозни средства за транспорт по въздух;
* Модернизация на съпътстващата инфраструктура, необходима за извършване на медицински полети;
* Постигане на навременен достъп до спешна медицинска помощ на цялото население на страната, което е в съответствие с приетите национални стандарти;
* Осигурен достъп за всички лица, намиращи се на територията на България, включително и на граждани на ЕС, до качествена медицинска помощ при спешни състояния, както и при критични ситуации, бедствия, аварии, трансплантации.

# УСТОЙЧИВОСТ НА СЪЗДАДЕНИТЕ УСЛУГИ С ПРОЕКТНО ФИНАНСИРАНЕ ПО ОПРР 2014-2020

Българското законодателство задължава държавата да финансира дейностите по осигуряване на спешна медицинска помощ със средства от държавния бюджет, управлявани от Министерство на здравеопазването. Тъй като чрез тези дейности се оказват базови услуги за населението, броят, предметът на дейност и начинът на тяхното финансиране остават непроменени през последните 25 години.

Този продължителен ангажимент на държавата е гаранция за съществуването на тази система и в бъдеще. Той е потвърден и от Концепцията за развитие на спешната медицинска помощ 2014-2020 г. като стратегически документ, определящ националната политика в тази област с ясни ангажименти от страна на държавата и времеви план за действие.

По проекта ще бъдат закупувани съвременни санитарни превозни средства за транспорт по въздух, осигурени с подходящо комуникационно и друго оборудване и съвременно медицинска апаратура, които МЗ ще използва за извършването на медицинска помощ при спешни състояния. МЗ следва да гарантира, че ще бъдат предприети мерки за нормалното функциониране, поддържане и съхранение на придобитите по проекта активи и оптимално им използване в съответствие със стандартите за медицинското оборудване и авиационна безопасност.

Интервенции върху съпътстваща инфраструктура следва да се осъществява върху недвижимите имоти, държавна и/или общинска собственост и/или собственост на лечебно заведение с над 50 % държавно и/или общинско участие в капитала, с предоставено право на безвъзмездно ползване, управление или учредено право на строеж или пристрояване в полза на Министерството на здравеопазването

При подаване на проектното предложение трябва да бъде приложена декларация от министъра на здравеопазването за осигурена устойчивост за предложения проект, която се изразява в поемането на ангажимент, че видът и предназначението на изградените/ реконструираните по проекта инфраструктура и закупените активи (оборудване, съоръжения, транспортни средства и др.) няма да бъде променяно за период не по-малък от 5 години след крайното плащане към бенефициента. В тази връзка МЗ следва да разполага с документи (декларации) от собствениците на терените/обектите на интервенция, че видът и предназначението на изградената/ реконструирана по проекта съпътстваща инфраструктура няма да бъде променяно за период не по-малък от 5 години след крайното плащане към бенефициента –МЗ. В допълнение, в раздел 11 от проектното предложение бенефициентът трябва да опише мерки за гарантиране на устойчивост, включително за поддържане и съхранение на инфраструктурата и активите в съответствие с изискванията и нормите за летателна годност; логистично осигуряване на полетите и оптималното им използване в съответствие с стандартите за медицинското оборудване и авиационна безопасност; осигуряване на финансиране за експлоатацията и поддръжката; осигуряване и поддържане на необходимите медицински екипи и полетни екипажи (вкл. обучения и подобряване на квалификацията). Бенефициентът трябва да опише и мерките, с които се гарантира че активите ще бъдат използвани само за извършването на медицинска помощ при спешни състояния и че същите няма да се ползва за други дейности извън СМП, както и механизмите за контрол на тези изисквания.

# индикатори

**Във формуляра за кандидатстване кандидатът следва да заложи и предостави информация по посочените по-долу индикатор за продукт:**

**Индикатори за изпълнение (продукт):**

* Закупени съвременни транспортни медицински средства по въздух (медицински хеликоптери) – брой;

**На ниво оперативна програма Управляващия орган на ОПРР 2014-2020 ще следи за постигането на следните индикатори за резултат**:

* Население с 30 минутен достъп до спешна медицинска помощ за 24 часово лечение и наблюдение – лица;
* Брой хоспитализации годишно – брой.

**Във формуляра за кандидатстване от бенефициента не се изисква информация за посочените индикатори за резултат.**

# Общ размер на безвъзмездната финансова помощ по процедурата

Общият размер на безвъзмездната финансова помощ по настоящата процедура е, както следва:

|  |  |  |  |
| --- | --- | --- | --- |
| Бюджетна линия | Общ размер на финансовите средства  (100% БФП) | Съфинансиране от ЕФРР  (85%) | Национално съфинансиране (15%) |
| **BG16RFOP001-4.002 „Регионална здравна инфраструктура - 2“** | **19 999 990,96 лв.** | **16 999 992,32 лв.** | **2 999 998,64 лв.** |
| **10 225 833,00 евро** | **8 691 958,05 евро** | **1 533 874,95 евро** |

Сумата представлява общият предвиден размер за предоставяне на безвъзмездна финансова помощ, в съответствие с финансовия план на ОПРР 2014-2020. Управляващият орган си запазва правото да не предостави изцяло горепосочената сума, в случай че предвидените за изпълнение дейности изискват по-малък финансов ресурс.

***ВАЖНО!!!***

**Безвъзмездна финансова помощ не се предоставя за финансиране на разходи, които вече са финансирани със средства от ЕСИФ или чрез други инструменти на Европейския съюз в съответствие с чл. 65, параграф 11 от Регламент (ЕС) № 1303/2013, както и с други публични средства, различни от тези на бенефициента.**

# минимален и максимален размер на безвъзмездната финансова помощ по процедурата

Минимален размер на безвъзмездната финансова помощ (100%):  НП

Максимален размер на безвъзмездната финансова помощ (100%): **19 999 990,96 лв.**

# процент на съфинансиране

По настоящата процедура **не се изисква** съфинансиране от конкретния бенефициент като част от националното съфинансиране (15%) в рамките на БФП (100%).

# Допустими кандидати

Конкретен бенефициент по настоящата процедура е Министерство на здравеопазването.

# 11.1 Капацитет за изпълнение на проектното предложение

В съответствие с изискването на чл. 24, ал. 2 от ПМС 162/05.07.2016 г. конкретният бенефициент по настоящата процедура трябва **да докаже административен, финансов и оперативен капацитет**, който да гарантира изпълнение на проектното предложение по отношение на резултати/продукти/услуги и краен срок за изпълнение.

**Административен капацитет** – екипът за управление и изпълнение на проектното предложение следва да бъде съобразен със спецификата и обема на планираните дейности. Екипът на проекта следва да включва минимум ръководител на проекта и двама членове –финансов експерт (счетоводител) и технически експерт или координатор. Образованието, квалификацията и опитът на членовете на екипа за изпълнение и управление на проекта следва да доказват капацитет за изпълнението му.

Ръководителят на проекта трябва да отговаря на следните изисквания:

- Да има висше образование с образователно-квалификационна степен бакалавър или магистър и не по-малко от 3 години опит в управлението и/или изпълнението, координацията, контрола и администрирането на проекти, включващи дейности, сходни на допустимите по проекта.

Членовете на екипа трябва да отговарят на следните изисквания за професионална компетентност:

- Да имат минимум средно образование, което е подходящо за заеманата длъжност в екипа;

- Да имат опит в дейности по управлението и/или изпълнението, координацията, контрола и администрирането на проекти или компетенции в сферата на заеманата позиция

**Във формуляра за кандидатстване в ИСУН 2020 (в раздел 9 „Екип“) следва да бъдат описани изискванията за квалификацията и отговорностите на ръководителя и всички членове на екипа.**

След одобрение на проектното предложение конкретният бенефициент следва да представи лица, отговарящи на изискванията на описаните във формуляра за кандидатстване, като в случай, че същите се явяват външни за бенефициента, следва да се представят и доказателства за начина им на подбор (съобразно праговете по ЗОП). На етапа на оценка на проектното предложение бенефициентът представя автобиография само на лицето, избрано за ръководител на проекта, като доказателство, че съответства на посочените изисквания.

**Финансов капацитет** – кандидатът следва да може да осигури необходимото финансиране за изпълнение на дейностите, предвидени в проектното предложение.

**Оперативен капацитет** – кандидатът следва да има опит в изпълнението на сходни дейности и/или в управление и изпълнение на проекти, финансирани от различни донори.

**Във формуляра за кандидатстване в ИСУН 2020 кандидатът трябва да опише и да декларира, че разполага с необходимия финансов и оперативен капацитет за изпълнение на планираните дейности в проектното предложение. Следва да се опише опитът по проекти, финансирани от структурните фондове, националния бюджет или други финансови инструменти на кандидата, и/или опита в изпълнението на дейности, подобни на тези, включени в проектното предложение. Следва да бъдат посочени не повече от 3 проекта, изпълнени през последните 5 години.**

# Допустими партньори

По настоящата процедура за предоставяне на безвъзмездна финансова помощ е допустимо участието на партньор/и:

* Ведомство/а и организации за дейности, свързани с използване на лиценз за въздушен оператор и с използването на изградена и лицензирана инфраструктура с необходимия капацитет, както и персонал за обслужване на придобития хеликоптер.

Партньорите участват при изпълнението на проекта, като направените от тях разходи в тази връзка са допустими по идентичен начин, както и разходите, направени от бенефициента.

|  |
| --- |
| ***ВАЖНО!!!***  Партньорствата, създадени за целите на настоящата процедура за предоставяне на безвъзмездна финансова помощ, не е необходимо да бъдат регистрирани в съда.  При подаване на проектно предложение с партньор следва да се представи **Партньорско споразумение в свободен текст** между конкретния бенефициент и съответния партньор. В партньорското споразумение следва да се разпишат всички права и задължения на партньорите във връзка с изпълнението на дейностите по проекта, вкл. да бъде регламентирано гарантирането на устойчивост на проектните дейности. |

# Допустими дейности:

1. Закупуване на съвременни санитарни превозни средства за транспорт по въздух, осигурени с подходящо комуникационно и друго оборудване и съвременна медицинска апаратура за спешна медицинска помощ и възможност за отдалечени консултации (телемедицина), вкл. обучение за експлоатация, и осигуряване на съпътстваща инфраструктура за тяхното функциониране.
2. Лицензиране/сертифициране на хеликоптерни площадки и др. съпътстваща инфраструктура, необходима за осигуряване експлоатацията на медицинския хеликоптер.

|  |
| --- |
| ***Други изисквания:*** |

1. Всички СМР дейности по настоящата процедура, трябва задължително да бъдат извършвани върху **общинска собственост и/или държавна недвижима собственост, и/или собственост на лечебно заведение с над 50 % държавно и/или общинско участие в капитала**, с предоставено право на безвъзмездно ползване, управление или учредено право на строеж или пристрояване в полза на Министерството на здравеопазването.
2. При подаване на проектното предложение кандидатът трябва да удостовери, че разполага с финансови ресурси, включително от други източници, за покриване на разходите по проекта, които няма да бъдат финансирани от БФП по ОПРР 2014-2020 г. За целта на етапа на подаване на проектното предложение конкретният бенефициент следва да представи **декларация от министъра на здравеопазването, с което се поема ангажимент за осигуряване на необходимия ресурс** (в случай че БФП не покрива общата стойност на разходите) чрез собствени средства, вземане на кредит или друга подкрепа от финансова институция, в случай, че проектът бъде финансиран по ОПРР.
3. Дейностите по проекта следва **да не са физически завършени или изцяло осъществени преди подаване на съответното проектно предложение**, независимо дали всички свързани плащания са извършени от конкретния бенефициент или не.
4. При подаването на проектното предложение е необходимо да се предостави обосновка за надграждането и нуждата от допълване на мерките за осигуряване на спешната медицинска помощ по Приоритетна ос 4 на ОПРР. Следва да бъдат описани минимални изисквания за специализирано медицинско оборудване и спасителна апаратура на борда, с което трябва да се оборудва медицинските хеликоптери; режим на координация при извършване на полети; специализирани системи за комуникация при спешни ситуации; необходим специализиран медицински персонал и полетен екипаж и т.н. Необходимо е да се посочи каква е наличната съпътстваща инфраструктура, какви мерки за подобряването й следва да бъдат предприети в съответствие със стандартите на Европейския съюз за медицинското оборудване и авиационна безопасност и да се обоснове избора на конкретните местоположения на съпътстващата сертифицирана инфраструктура (хеликоптерните площадки), която да осигурява работата на санитарните превозни средства за транспорт по въздуха (медицинския хеликоптер).
5. Необходимо е да бъде представен документ с анализ и одобрена регулаторна рамка от Министерство на здравеопазването по отношение ефективната експлоатацията на въздушния санитарен транспорт по проекта. Документът следва да включва всички необходими изисквания, условия и предпоставки за използването на медицинските хеликоптери за целите на спешната медицинска помощ вкл. донорски, медицински евакуационни и спасителни операции в съответствие с изискванията и нормите за летателна годност и всички приложими нормативните изисквания, лицензионните режими и съответното законодателство на Република България и ЕС.
6. В проекта следва да се опишат мерки, които гарантират че активите, придобити в рамките на проекта ще бъдат използвани само за извършването на медицинска помощ при спешни състояния и че същите няма да се ползва за други дейности извън СМП. Необходимо е да бъдат описани механизмите, които Министерство на здравеопазването ще приложи за текущ контрол за изпълнение на горепосоченото условие при изпълнение на полетните задачи (напр. процедури за контрол и отчет на извършваните дейности, вкл. изпълнените полетни задачи, пролетените полетни часове на извършените дейности);
7. Във формуляра за кандидатстване следва да се опишат мерки, които гарантират поддържане и съхранение на придобитите по проекта активи и логистично осигуряване на полетите с цел оптимално им използване в съответствие с стандартите за медицинското оборудване и авиационна безопасност. Необходимо е да се посочи по какъв начин ще бъде осигурено финансиране за експлоатацията на медицинските хеликоптери и съпътстващата инфраструктура, къде ще бъдат съхранявани и кой ще отговаря за това. Бенефициентът има ангажимент да поддържа специализирани медицински екипи и пилотни екипа, вкл. осигуряване на задължителни обучения за медицинските и пилотни екипи и т.н.
8. Приложена е обосновка за необходимостта от включване на партньор/и по проекта (ако е приложимо)
9. Дейностите по **изготвяне на анализи, проучвания, заснемания, идейни/технически/работни проекти, оценка на съответствието на проектите са подготвителни дейности** спрямо основните дейности по проекта. В тази връзка в случай че тези дейности са завършени преди подаване на проектното предложение, разходите за тях са допустими за финансиране в съответствие с допустимите разходи, посочени в настоящите Условия за кандидатстване.
10. Бенефициентът следва да посочи как проектното предложение **допринася за изпълнението на Стратегията на ЕС за Дунавския регион** (приоритетна област). Повече информация за стратегията може да бъде намерена на средните интернет-адреси: http://www.mrrb.government.bg/?controller=category&catid=44 и <http://www.danube-region.eu/>.
11. Проектът следва да съответства на изискванията на Наредба №4 от 01.07.2009 г. за проектиране, изпълнение и поддържане на строежите в съответствие с изискванията за достъпна среда за населението, включително за хората с увреждания (ако е приложимо).
12. При разработването на проектното предложение конкретният бенефициент задължително трябва да предвиди в изпълнението на проекта дейности за информация и комуникация по проекта съгласно Общите условия към финансираните по ОПРР 2014-2020 г. договори за предоставяне на безвъзмездна финансова помощ и Единния наръчник на бенефициента за прилагане на правилата за информация и комуникация 2014-2020 г. (Приложение З към настоящите Условия за кандидатстване).
13. **Раздел 5 „Бюджет“,** **разходите за отделните дейности следва да се представят като обща сума с включен ДДС!**
14. **В раздел 7 „План за изпълнение/Дейности по проекта“, в поле „Стойност“** за всяка една дейност кандидатът следва да попълни **стойността за изпълнение на дейността с ДДС в съответствие с предвиденото в бюджета.** В случай че за изпълнението на дейността са предвидени и недопустими разходи, то те също трябва да бъдат включени в общата стойност за изпълнение на дейността, както и да бъдат посочени в описанието на дейността. **В раздел 10 „План за външно възлагане“** следва да бъде посочена стойността на всички предвидени за възлагане процедури за избор на изпълнители. **Стойността на конкретните процедури следва да се посочи с ДДС** (включително и недопустими/непредвидени разходи, ако е приложимо) и да бъде в съответствие с предвиденото в бюджета по проекта и раздел 7.
15. При прилагане на формата на чл. 55, ал. 1, т. 4 от ЗУСЕСИФ, във формуляра за кандидатстване дейностите по организация и управление, в т.ч. и разходите за публичност (информация и комуникация) и одит, се посочват като една обща дейност.

|  |
| --- |
| ***ВАЖНО!!!***   1. Основните дейности по проекта - изграждането на инфраструктурата, доставката на оборудване/обзавеждане и закупуването на медицински превозни средства, следва да се извършат при спазване на приложимите разпоредби на **Наредба № 3 от 06.10.2017 г. за утвърждаване на медицински стандарт „Спешна медицина“**[[1]](#footnote-2). 2. Активите, придобити чрез изпълнение на основните дейности по проекта, следва да се използват **само за предоставяне на медицинска помощ при спешни състояния** и да не се ползват за други дейности извън оказването на спешн**ата медицинска помощ.** |

|  |
| --- |
| ***ВАЖНО!!!***  **Изисквания, произтичащи от Становището по Екологична оценка на ОПРР 2014-2020 и проекта на Насоки за интегриране на политиката по околна среда и политиката по изменение на климата в Европейските структурни и инвестиционни фондове (фаза „Изпълнение на Споразумението за партньорство и програмите в периода 2014-2020 г.”):**   1. Реализацията на проекти, които касаят ползване или водовземане от повърхностни или подземни водни тела, подлежат на разрешителен режим, съгласно Закона за водите. (ако е приложимо) 2. Проектът следва да взима предвид Националната екологична мрежа, вкл. планове за управление на защитени територии, планове за действие за видове, НПРД и Стратегията на ЕС за биологичното разнообразие към 2020, вкл. целите във връзка с инвазивните видове; (ако е приложимо) 3. Проектът следва да предвижда опазване, устойчиво ползване и възстановяване функциите на почвите, инвентаризация и възстановяване на замърсени места (ако е приложимо) 4. Проектите следва да предвиждат мерки за подобряване състоянието и опазване на вековни дървета, когато е приложимо.   **По време на фазата на строителство при изпълнение на дейностите бенефициентът следва да предвиди:**   * ефективно изпълнение на мерките и условията от издадените решения и/или становища по ЕО, ОВОС и ОС за етапа на строителство (ако е приложимо); * от страна на бенефициента да се осигури ефективен контрол за прилагането на релевантните за съответната дейност мерки за ограничаване на емисиите от прах и вредни вещества в атмосферата (оросяване на площадката, товарене, разтоварване и превозване на генерираните строителни отпадъци и строителни материали съобразно приложимите мерки и изисквания по чл. 70 от Наредба № 1 от 27 юни 2005 г. за норми за допустими емисии на вредни вещества (замърсители), изпускани в атмосферата от неподвижни източници на емисии), съответно да се докладва по какъв начин са изпълнени мерките; * съхраняване на строителните материали и изхвърляне на отпадъци само на предназначените за това места, включително тяхното предаване за повторна употреба, рециклиране и оползотворяване (спазване на йерархията при управление на отпадъците); * преди стартиране на строителния процес да се извърши анализ на източниците на шум на строителната площадка и описание на мерките за ограничаване на шума по време на строителството в зависимост от избраното местоположение на строежа, разстоянията до зони и обекти с нормиран шумов режим, продължителността и фазите на строителството, продължителността на работите през деня и през седмицата, както и от използваните строителни машини и транспортни средства. |

# *Степен на проектна готовност*

В случаите, когато строително-монтажните работи изискват технически/работен проект съгласно ЗУТ, предвидените в проектното предложение дейности, както и прогнозните разходи, трябва да се основават на:

* За доставката на оборудване/обзавеждане/ медицински превозни средства – остойностени списъци с описание на предвиденото оборудване/обзавеждане/ транспортни средства съгласно Приложение В.
* технически/работни проекти и КСС към тях (ако за обектите на интервенция има разработени инвестиционни проекти към момента на кандидатстване); или
* идеен проект и обобщена КСС по окрупнени показатели (ако за обектите на интервенция няма пълна проектна готовност към момента на кандидатстване); или
* обща ситуация на проекта (схема, чертеж) с обяснителна записка, заверени от правоспособен проектант, и обобщена КСС по окрупнени показатели (ако за обектите на интервенция е предвиден инженеринг)
* Становище от съответната компетентна институция (РИОСВ/МОСВ) дали следва да бъдат проведени разрешителните и/или съгласувателните процедури по реда на Закона за опазване на околната среда (ЗООС), Закона за биологичното разнообразие (ЗБР) и Закона за защитените територии (ЗЗТ)*(ако е приложимо);*
* Разрешителни и/или съгласувателни документи от съответните институции (*ако са необходими такива съгласно българското законодателство*);

Техническият/ работният проект следва да бъде надлежно съгласуван с всички експлоатационни дружества и други съгласувателни органи съгласно действащата нормативна уредба.

|  |
| --- |
| ***ВАЖНО!!!***  **Конкретният бенефициент носи пълната отговорност за качеството и пълнотата на разработената техническа документация, включително за законосъобразността при изготвянето, съгласуването и одобряването й в качеството му на Възложител по проекта.** Готовият работен/технически проект трябва да бъде изготвен и одобрен съгласно Закона за устройство на територията, Наредба №4 за обхвата и съдържанието на инвестиционните проекти и действащата нормативна уредба, придружен от количествени сметки по приложимите части и количествено-стойностна сметка по видове СМР в пълно съответствие с КС на проектантите**.**  **На етапа на кандидатстване към проектното предложение конкретният бенефициент следва да представи в зависимост от степента на проектна готовност:**  1. Технически/работни проекти и КСС към тях (за обекти в пълна степен на проектна готовност) **или** идеен проект и обобщена КСС по окрупнени показатели (ако за обектите на интервенция няма пълна проектна готовност към момента на кандидатстване); **или** обща ситуация на проекта (схема, чертеж) с обяснителна записка, заверени от правоспособен проектант, и обобщена КСС по окрупнени показатели (ако за обектите на интервенция е предвиден инженеринг) – във формат „Excel”;  2. Становище от съответната компетентна институция (РИОСВ/МОСВ) дали следва да бъдат проведени разрешителните и/или съгласувателните процедури по реда на Закона за опазване на околната среда (ЗООС), Закона за биологичното разнообразие (ЗБР) и Закона за защитените територии (ЗЗТ)(ако е приложимо);  **Техническата документация трябва да покрива изискванията на утвърдения медицински стандарт „Спешна медицина”.**  Задължение на конкретния бенефициент е да съхранява към проектното предложение **техническата документация в целия й наличен обем** *(технически или работен проект съгласно Закона за устройство на територията, Наредба №4 за обхвата и съдържанието на инвестиционните проекти, придружен от КС на проектантите по приложимите части и подробна количествено-стойностна сметка по видове СМР, оценка на съответствието със съществените изисквания към строежите)* **и свързаната с нея налична документация** (*съгласувания, одобрения и разрешения и др.* ), **която се представя на етапа на верификация на разходите.**  **В случай че на етапа на верификация бъдат установени разходи за СМР върху собственост, различна от тази на бенефициента или върху държавна/общинска недвижима собственост, която не е с предоставено право на безвъзмездно ползване/управление от бенефициента, както и недопустими разходи съгласно настоящите Насоки за кандидатстване, тези разходи няма да се финансират чрез БФП и ще се поемат като собствен принос на бенефициента.**  ***ВАЖНО!!!***  **В случай че на етапа на кандидатстване кандидатът разполага с готов инвестиционен проект и в него се констатират недопустими разходи, същите следва да бъдат представени в отделна КСС и кандидатът следва да я представи, заедно с основната КСС на УО на ОПРР във формат Excel. Аналогично, в случай че допустимите разходи за СМР са разделени между БФП и допустим собствен принос по проекта, разходите, финансирани от БФП и тези, финансирани със собствен принос, следва да бъдат представени в отделни КСС.**  **„При строително-ремонтни дейности, осъществени посредством процедура за инженеринг (проектиране, строителство и авторски надзор), след етапа на проектиране бенефициентът има задължение да обособи възникналите при проектирането недопустими разходи в отделна КСС и да я представи, заедно с основната КСС на УО на ОПРР във формат „Excel“. Аналогично, в случай че допустимите разходи за СМР са разделени между БФП и допустим собствен принос по проекта, разходите, финансирани от БФП и тези, финансирани със собствен принос, следва да бъдат представени в отделни КСС.** |

# *Изпълнители от страна на бенефициента*

Бенефициентът има право да сключва договори с изпълнители за осъществяването на дейности по проекта. При избора на изпълнител бенефициентът прилага Закона за обществените поръчки и съответните нормативни актове по прилагането му.

Управляващият орган ще осъществява предварителен контрол преди верификация на проведени процедури за възлагане на обществени поръчки на всички договори, във връзка с изпълнението на договори за БФП по ОПРР 2014-2020. В тази връзка, преди верификация на отчетени от конкретния бенефициент разходи по сключени договори с изпълнители, Управляващият орган ще извършва проверка на проведените процедури за определяне на изпълнители и сключените договори за законосъобразност, с оглед правомерно верифициране на извършените и отчетени разходи за съответната дейност.

В случай че се констатират нередности при провеждането на процедурите за възлагане на обществени поръчки или при изпълнението на договорите с изпълнителите, Управляващият орган си запазва правото да наложи финансови корекции, да откаже възстановяване на средства или да изиска от бенефициента връщане на вече платени средства за разходите, направени в резултат на процедура, проведена по незаконосъобразен начин.

# категории разходи, допустими за финансиране

# *Допустими разходи: разходи, които се признават при отпускане на безвъзмездна финансова помощ*

При предоставяне на безвъзмездната финансова помощ по конкретното проектно предложение ще бъдат взети под внимание само „допустимите разходи”, детайлно описани по-долу. Бюджетът представлява както предварителна оценка на очакваните разходи, така и максимален размер на “допустимите разходи”.

Допустимите разходи **не трябва да противоречат на:**

1. правилата, описани в *Регламент (ЕС) №1301/2013 г.* на Европейския парламент и на Съвета относно Европейския фонд за регионално развитие и специални разпоредби по отношение на целта „Инвестиции за растеж и работни места“ и за отмяна на Регламент (EО) № 1080/*2006*,
2. правилата, описани в *Регламент (ЕС) №1303/2013* на Европейския парламент и на Съвета за определяне на общоприложими разпоредби за Европейския фонд за регионално развитие, Европейския социален фонд, Кохезионния фонд, Европейския земеделски фонд за развитие на селските райони и Европейския фонд за морско дело и рибарство и за определяне на общи разпоредби за Европейския фонд за регионално развитие, Европейския социален фонд, Кохезионния фонд и Европейския фонд за морско дело и рибарство, и за отмяна на Регламент (ЕО) № 1083/2006 на Съвета
3. Закон за управление на средствата от Европейските структурни и инвестиционни фондове, приет от ХLIІI Народно събрание на 10 декември 2015 г. Обнародван в „Държавен вестник“, брой: 101, от дата 22.12.2015 г.
4. ПМС № 189 от юли 2016 г. за определяне на национални правила за допустимост на разходите по програмите, съфинансирани от Европейските структурни и инвестиционни фондове, за програмен период 2014-2020 г.
5. Всички други законови и подзаконови нормативни актове от приложимото право на Европейския съюз и българското законодателство и настоящите Насоки за кандидатстване.

Разходите се считат за допустими в контекста на проектното предложение, ако са налице едновременно следните условия:

* + - 1. разходите са за дейности, съответстващи на критериите за подбор на операции, одобрени от Комитета за наблюдение и се извършват от допустим бенефициент съгласно оперативната програма, под отговорността на Управляващия орган;
      2. разходите попадат в категории разходи, включени в Насоките за кандидатстване и в одобрения проект и сключения административен договор/заповед за предоставяне на финансова подкрепа;
      3. изборът на изпълнител за реализираните дейности (услуги и/или доставки, и/или строителство) е извършен в съответствие с действащото национално и с европейското законодателство;
      4. разходите са за реално доставени продукти, извършени услуги и строителни дейности, съобразно предварително заложените в договора или в заповедта за предоставяне на финансова подкрепа изисквания;
      5. разходите са извършени законосъобразно съгласно приложимото право на Европейския съюз и българското законодателство;
      6. разходите са отразени в счетоводната документация на бенефициента чрез отделни счетоводни аналитични сметки или в отделна счетоводна система;
      7. разходите са отразени в данъчната документация на бенефициента и могат да бъдат проследени въз основа на ефективно функционираща одитна пътека;
      8. разходите могат да се установят и проверят и са подкрепени от оригинални разходо-оправдателни документи;
      9. за направените разходи е налична одитна следа съгласно минималните изисквания на чл. 25 от Делегиран регламент (ЕС) № 480/2014 на Комисията от 3 март 2014 г. за допълнение на Регламент (ЕС) № 1303/2013 на Европейския парламент и на Съвета за определяне на общоприложими разпоредби за Европейския фонд за регионално развитие, Европейския социален фонд, Кохезионния фонд, Европейския земеделски фонд за развитие на селските райони и Европейския фонд за морско дело и рибарство и за определяне на общи разпоредби за Европейския фонд за регионално развитие, Европейския социален фонд, Кохезионния фонд и Европейския фонд за морско дело и рибарство (ОВ, L 138/5 от 13 май 2014 г.) и са спазени изискванията за съхраняване на документите съгласно чл. 140 от Регламент (ЕС) № 1303/2013;
      10. разходите са съобразени с приложимите правила за предоставяне на държавни помощи;
      11. разходите не са финансирани със средства от ЕСИФ или чрез други инструменти на ЕС в съответствие с чл. 65, параграф 11 от Регламент № 1303/2013, както и с други публични средства (чл.4, ал.4 от ЗУСЕСИФ);
      12. разходите са необходими за изпълнението на проекта и са извършени в съответствие с принципа на доброто финансово управление в съответствие с чл. 33 на Регламент (ЕС, Евратом) 2018/1046 на Европейския парламент и на Съвета от 18 юли 2018 година за финансовите правила, приложими за общия бюджет на Съюза, за изменение на регламенти (ЕС) № 1296/2013, (ЕС) № 1301/2013, (ЕС) № 1303/2013, (ЕС) № 1304/2013, (ЕС) № 1309/2013, (ЕС) № 1316/2013, (ЕС) № 223/2014 и (ЕС) № 283/2014 и на Решение № 541/2014/ЕС и за отмяна на Регламент (ЕС, Евратом) № 966/2012.

**Период на допустимост на разходите**

Разходите са допустими за финансиране, ако са направени от бенефициента и са платени между **1 януари 2014 г. и 31 декември 2023 г., съгласно чл.3, ал. 1 от ПМС № 189/28.07.2016 г.**

***ВАЖНО!!!***

**Всички разходи, извършени от бенефициента след 31.12.2023 г., по неприключили проекти не се изплащат от отпуснатата безвъзмездна финансова помощ и не подлежат на верификация, съответно възстановяване и следва да се реализират за сметка на бенефициента.**

**Преки допустими разходи**

Преките допустими разходи по настоящата процедура и съгласно ПМС № 189/28.07.2016 г., свързани с изпълнението на дейностите по проектните предложения, са обобщени в следните основни групи:

* Разходи за закупуване и оборудване на медицински превозни средства за транспорт по въздух (хеликоптер), вкл. обучение за експлоатацията му;
* Разходи за строително-монтажни дейности/оборудване за изграждане/реконструкция на хеликоптерни площадки и др. с оглед осигуряване на съпътстваща сертифицирана инфраструктура с необходимия капацитет и в съответствие със стандартите на Европейския съюз за медицинското оборудване и авиационна безопасност. В рамките на общата стойност на СМР могат да се включат и непредвидени разходи за строително-монтажни работи - **в размер до 10% от стойността на СМР, финансирана от БФП**;

***!!! При възлагане на инженеринг непредвидени разходи за СМР не се допускат.***

* Разходи, свързани със заснемания, технически, работни или идейни проекти и с авторски надзор, финансирани от БФП - **в размер до 5% от стойността на СМР, финансирана от БФП**; ***!!! Когато на етап кандидатстване е предвидено възлагане на инженеринг (проектиране, заедно с авторски надзор и строителство), не се прилага процентно ограничение по отношение на горепосочените разходи.***
* Разходи за строителен надзор съгласно чл.168, ал.2 от ЗУТ, финансирани от БФП – **в размер до 5% от стойността на СМР, финансирана от БФП;**
* Разходи за оценка на съответствието на проектите, съгласно ЗУТ;
* ***!!! Когато на етап кандидатстване е предвидено възлагане на инженеринг (проектиране, заедно с авторски надзор и строителство), разходите за строителен надзор и оценка на съответствието на проектите, финансирани от БФП, са общо в размер до 5 % от стойността на инженеринга, финансиран от БФП.***
* Разходи за лицензионни процедури/сертифициране на хеликоптерни площадки и съпътстваща инфраструктура
* Разходи, свързани с набавянето на необходими разрешителни документи, изискващи се от националното законодателство, включително и свързаните с тях такси, дължими на съответните компетентни органи и експлоатационните дружества;
* Разходи, свързани с въвеждането на обектите в експлоатация;
* Разходи за услуги, които са пряко свързани с проекта, съфинансиран от оперативната програма и са необходими за неговата подготовка и изпълнение, като изготвяне на анализи, проучвания, оценки за съответствие с нормативните изисквания, и други;
* Невъзстановим данък добавена стойност;

**Разходи за организация и управление (непреки разходи) в размер на 1% от общо допустимите разходи, финансирани с БФП по проекта:**

* + разходи за възнаграждения на персонала по администриране на проекта, включително дължимите осигурителни вноски; и
  + разходи за командировъчни пари (пътни, дневни и квартирни) на персонала по администриране на проекта;
  + Разходи за информация и комуникация, финансирани от БФП
  + Разходи за одит, финансирани от БФП

***Кандидатът следва да има предвид, че в зависимост от начина на изпълнение на дейностите за организация и управление са възможни два варианта:***

*Вариант 1: Изцяло външно възлагане на дейностите по организация и управление на проект на външен за бенефициента изпълнител*

В този случай безвъзмездна финансова помощ и възстановима помощ се предоставят само под формата по чл. 55, ал. 1, т. 1 на ЗУСЕСИФ - възстановяване на действително направени и платени допустими разходи заедно с принос в натура, когато е приложимо.

Когато изпълнението на дейността по организация и управление на проекта се планира да бъде възложено ИЗЦЯЛО на външен за бенефициента изпълнител, кандидатът трябва да посочи планираните стойности за възнаграждения на екипа и за командировки (ако е приложимо) по проекта в раздел 5 „Бюджет“ от формуляра за кандидатстване в ИСУН 2020 в бюджетен ред „Разходи за възнаграждения и командировъчни на персонала при външно възлагане“, разходите за публичност в бюджетен ред „Разходи за публичност при външно възлагане“ и разходите за одит в бюджетен ред „Разходи за одит при външно възлагане“. Разходите за организация и управление (възнаграждения на екипа по проекта, командировъчни, разходи за публичност и разходи за одит), финансирани от БФП по проекта, не трябва сумарно да надвишават **1%** от стойността на общите преки допустими разходи, финансирани от БФП по проекта.

*Вариант 2: Бенефициентът изпълнява дейностите по организация и управление на проекта, като* ***не извършва изцяло възлагане*** *на дейностите по организация и управление на проекта на външен изпълнител*

В този случай безвъзмездна финансова помощ и възстановима помощ за разходи за организация и управление се предоставят само под формата по чл. 55, ал. 1, т. 4 на ЗУСЕСИФ - финансиране с единна ставка, приложена към допустимите преки разходи.

Когато изпълнението на дейността по организация и управление на проекта се планира да не бъде възлагана ИЗЦЯЛО на външен за бенефициента изпълнител, кандидатът трябва да заложи разходите за организация и управление в раздел 5 „Бюджет“ от формуляра за кандидатстване в ИСУН 2020 в бюджетен ред „*Непреки разходи по чл.55, ал.1, т.4.“* **в размер на точно 1% от стойността на общите преки допустими разходи, финансирани от БФП по проекта**.

При въвеждането на информацията в ИСУН 2020, в колона „БФП“ от раздел 5. „Бюджет“ кандидатът следва да заложи стойност на разхода за организация и управление в размер на точно 1% от стойността на общите преки допустими разходи, финансирани от БФП по проекта. НЕ Е ДОПУСТИМО ДА СЕ ВЪВЕЖДАТ ДРУГИ ДОПЪЛНИТЕЛНИ ПОДРЕДОВЕ КЪМ ТОЗИ БЮДЖЕТЕН РЕД.

Определеният конкретен процент на единната ставка (1%) за размера на сумите за финансиране на дейности за организация и управление се прилага към допустимите преки разходи по проекта **с ДДС**, финансирани от БФП. В определянето на размера на сумите за финансиране на дейности за организация и управление на проекта не влизат преките разходи за договори за изпълнение или разходи за ресурси, предоставени от други източници, различни от БФП по процедурата, както и собственият принос на бенефициента.

При попълване на формуляра за кандидатстване, раздел 7. План за изпълнение / Дейности по проекта бенефициентът задължително посочва как ще изпълни дейността по организацията и управлението на проекта.

|  |
| --- |
| ***ВАЖНО!!!***  **Максималните стойности по отделните разходи, посочени по-горе, са с ДДС.**  **При условие, че дейността по управлението на проект се възлага на външни за бенефициента лица и цената на извършваната услуга попада в стойностните граници, посочени в ЗОП, за бенефициента ще възникне задължение за спазване съответните разпоредби на ЗОП.** **Във връзка с указания на дирекция "Централно координационно звено" към МС относно прилагане на Закона за обществените поръчки в случаите когато бенефициентът предвижда възлагане на дейности по управление или изпълнение на проект на лице, с което не е в трудово или служебно правоотношение, включително и когато лицето е било обект на оценка, следва да се има предвид че:**  **В този случай бенефициентът следва да приложи ЗОП с оглед обстоятелството, че лицето не е в трудово или служебно правоотношение с него и по този начин не е налице предвиденият в чл. 49, ал. 3 от ЗУСЕСИФ фактически състав, въз основа на който се изключва приложимостта на ЗОП.**  **Ако дейностите по управление на даден проект се изпълняват от служители на конкретния бенефициент, за него не възниква задължение за провеждане на процедура по ЗОП, тъй като изпълнението се извършва в самата организация. В този случай при определяне на възнагражденията на членовете на екипа бенефициентът следва да спазва чл. 49 ал. 2 и 3 от ЗУСЕСИФ и ПМС № 189 от юли 2016 г. за определяне на национални правила за допустимост на разходите по програмите, съфинансирани от Европейските структурни и инвестиционни фондове, за програмен период 2014-2020 г.** |

**ВАЖНО!!!**

За разходите, включени в Раздел 5 „Бюджет“ от формуляра за кандидатстване, кандидатът следва да представи **обосновка на остойностяването за отделните видове разходи**, както и да представи доказателствени материали, че **предвидените разходи са реалистични и че прогнозните стойности съответстват на пазарните цени**.

За целите на проверката кандидатът следва да представи обосновка на предвидените разходи, в която се посочва въз основа на какви документи, анализи или проучвания са остойностени разходите и/или каква информация/минимални технически и/или функционални характеристики/ данни/ показатели /оферти/ извлечение от каталог на производители/ доставчици и/или проучване в интернет са ползвани при остойностяването. При позоваване на оферти, се прилага копие на офертите; при позоваване на извлечение от каталог на производители/доставчици се прилагат извлеченията или се посочват съответните линкове, където са достъпни каталозите.

За обосновка на това как са формирани стойностите на видовете СМР или инженеринг следва да се обоснове общата стойност на разходите, включени в бюджета на проектното предложение, а за разходите за оборудване/обзавеждане следва да се обосноват стойностите в съответните остойностени списъци на предвиденото за закупуване оборудване/обзавеждане.

Пример: За разходите за оборудване следва да бъде обяснено на каква база е остойностено предвиденото за закупуване оборудване и обзавеждане (например проучване в интернет с линкове към оферти, каталози, сравнение на оферти и т. н.). Заложените в бюджета разходи за оборудване и обзавеждане следва да съответстват на стойностите в остойностения списък на предвиденото за закупуване оборудване (Приложение В).

По отношение на това как са формирани стойностите на дейностите за СМР/ инженеринг следва да бъдат представени например анализ на единични цени или информация за цена на квадратен метър на база предишен опит на бенефициента с позоваване на конкретни проведени обществени поръчки или информация от Справочник за цените в строителството и т. н. От представената информация следва да става ясно как точно е формирана общата стойност на СМР/ инженеринг.

Заложените в бюджета разходи за СМР следва да съответстват на стойностите в съответните КСС.

В случай на недопустими разходи по проекта (собствен принос), същите следва да бъдат надлежно обосновани, за тях да бъде представена разбивка (т.е. какво включват) и да съответстват на заложените в бюджета.

В обосновката следва да бъде представена детайлна информация за всеки конкретен разход от бюджета на проектното предложение, като всяка информация следва да бъде подкрепена със съответния доказателствен материал в съответствие с гореописаното.

**За разходите, които са предвидени да са по единна ставка не се предоставя информация за начина на остойностяване!!!**

**Специфични допустими разходи:**

**Невъзстановимият данък добавена стойност е допустим разход,** съгласно Указание на министъра на финансите ДНФ №3/23.12.2016 г. за третиране на данъка върху добавената стойност като допустим разход при изпълнение на проекти по оперативните програми, съфинансирани от Европейския фонд за регионално развитие, Европейския социален фонд, Кохезионния фонд на Европейския съюз и Европейския фонд за морско дело и рибарство, за финансовата рамка 2014-2020 г. (**Приложение И към Условията за кандидатстване**).

Бенефициентът определя ДДС като невъзстановим, когато:

1. бенефициентът не е регистриран по ЗДДС;
2. бенефициентът е регистрирано лице по чл.97а, чл.99 и чл.100, ал.2 по ЗДДС;
3. бенефициентът е регистрирано лице по ЗДДС на основание, различно от посоченото в т.2, и стоките и услугите, финансирани по настоящата процедура са предназначени за:

* извършване на освободени доставки по глава четвърта по ЗДДС, или
* безвъзмездни доставки на стоки и/или услуги, или за дейности, различни от икономическата дейност на лицето (чл. 3, ал. 5, т. 1 и т. 2 от ЗДДС)

1. бенефициентът е регистрирано лице по ЗДДС и правото на приспадане на данъчен кредит за получените стоки и услуги, финансирани по настоящата процедура, не е на лице на основание чл.70, ал.1, т.4, 5 от ЗДДС.

5. бенефициентът е регистрирано лице по ЗДДС и е приложил разпоредбите на чл.71а и чл. 71б от ЗДДС, в сила от 1 януари 2017 г.

# *Недопустими разходи*

Недопустими разходи по настоящата процедура са недопустимите разходи съгласно:

1. правилата, описани в *Регламент (ЕС) №1301/2013 г.* на Европейския парламент и на Съвета относно Европейския фонд за регионално развитие и специални разпоредби по отношение на целта „Инвестиции за растеж и работни места“ и за отмяна на Регламент (EО) № 1080/*2006*,
2. правилата, описани в *Регламент (ЕС) №1303/2013* на Европейския парламент и на Съвета за определяне на общоприложими разпоредби за Европейския фонд за регионално развитие, Европейския социален фонд, Кохезионния фонд, Европейския земеделски фонд за развитие на селските райони и Европейския фонд за морско дело и рибарство и за определяне на общи разпоредби за Европейския фонд за регионално развитие, Европейския социален фонд, Кохезионния фонд и Европейския фонд за морско дело и рибарство, и за отмяна на Регламент (ЕО) № 1083/2006 на Съвета;
3. разпоредбите на ПМС № 189 от юли 2016 г. за определяне на национални правила за допустимост на разходите по програмите, съфинансирани от Европейските структурни и инвестиционни фондове, за програмен период 2014-2020 г:

* разходи, финансирани по друга операция, програма или каквато и да е друга финансова схема, произлизаща от националния бюджет, от бюджета на Общността или от друга донорска програма;
* глоби, финансови санкции и разходи за разрешаване на спорове;
* комисионите и загубите от курсови разлики при обмяна на чужда валута;
* данък върху добавената стойност, освен когато не е възстановим;
* закупуване на дълготрайни материални активи - втора употреба;
* разходите за гаранции, осигурени от банка или от друга финансова институция, с изключение на разходите по финансови инструменти;
* лихви по дългове, с изключение на свързани с безвъзмездна финансова помощ, предоставени под формата на лихвени субсидии или субсидии за гаранционни такси;
* субсидиране на лихва по одобрени схеми за държавни помощи и разноските за финансови трансакции;
* разходи за консултантски услуги, свързани с попълването на документите за кандидатстване по настоящата процедура, както и с подготовка на документация за възлагане на обществени поръчки.
* разходи, които не са посочени като допустими по настоящата процедура.

***ВАЖНО!!!***

**Размерът на безвъзмездната финансова помощ е дължим до размера на сертифицираните допустими разходи. Извършените от конкретния бенефициент недопустими разходи не подлежат на верификация.**

# приложим Режим на минимални/държавни помощи

Целта на предвиденото в рамките на настоящата процедура финансиране е осигуряването на достъп до качествена медицинска помощ при спешни състояния чрез закупуване на съвременни санитарни превозни средства за транспорт по въздух, осигурени с комуникационно и друго оборудване и медицинска апаратура за спешна медицинска помощ и възможност за отдалечени консултации (телемедицина) и съпътстваща инфраструктура за тяхното функциониране Предоставената по процедурата БФП ще бъде насочена към закупуване на медицински хеликоптер, оборудван с медицинска и специализирана медицинска апаратура за спешна медицинска помощ и изграждане на съпътстваща инфраструктура, които ще бъдат използвани само за целите на СМП. По отношение експлоатацията на медицинския хеликоптер МЗ има ангажимент да осигури тази дейност на съответна компетентна институция при спазване на режима на държавна помощ и в съответствие с изискванията на националното и европейското законодателство. Безвъзмездната финансова помощ по настоящата процедура попада извън обхвата на правилата по държавните помощи, защото се предоставя за изпълнението на неикономически дейности и не е налице прехвърляне на публичен ресурс към предприятие.

По процедурата има един конкретен бенефициент – Министерство на здравеопазването, който е избран, тъй като е компетентният публичен орган, отговорен за провеждане на националната здравна политика. Съгласно чл. 5, ал. 1 от Закона за здравето министърът на здравеопазването ръководи националната система за здравеопазване и осъществява контрол върху дейностите по опазване здравето на гражданите, както и на дейностите по осъществяване на спешна медицинска помощ. Министерство на здравеопазването е администрация, която изпълнява изцяло и единствено публични функции, възложени й по силата на нормативни актове.

Медицинската помощ при спешни състояние е дейност, която се осъществява извън обхвата на задължителното здравно осигуряване. Чл. 99, ал. 1 от Закона за здравето изрично дефинира организирането и финансирането на системата за оказване на медицинска помощ при спешни състояния като отговорност на държавата. Съгласно чл. 82, ал. 1, т. 1 и т. 9 от Закона за здравето медицинската помощ при спешни състояния и медицинския транспорт са медицински услуги извън обхвата на задължителното здравно осигуряване, които на основание чл. 82, ал. 5 от Закона за здравето се финансират от държавния бюджет и общинските бюджети. Тази нормативна уредба е пряко следствие на конституционно заложеното в чл. 52 от Конституцията на Република България и доразвито в чл. 2 от Закона за здравето право на гражданите за безплатно ползване на медицинско обслужване при условия и по ред, определени със закон. Ангажиментите на държавата за осигуряване на безплатна спешна медицинска помощ на гражданите са изрично дефинирани и в чл. 7 от Наредба № 25 от 04.11.1999 г. за оказване на спешна медицинска помощ, съгласно който „Разходите по оказване на спешна медицинска помощ до хоспитализиране на пациента се поемат от държавата“.

При преглед на приложимото секторно законодателство, осигуряването на СМП се основава на няколко фундаментални принципа:

* Задължение на държавата да осигурява спешна медицинска помощ, като я финансира;
* Свободен и безплатен достъп на всички граждани до спешна медицинска помощ без оглед на здравноосигурителния им статус.

Тези предпоставки в своята съвкупност сочат, че *независимо от субекта, който изпълнява дейността* ***не е налице пазар на услугите по спешна медицинска помощ***. Няма заплащане за услугата от пациента и няма възможност за конкуренция – услугите се оказват там, където е възникнала нуждата от тях. **Осъществяването на СМП е неикономическа дейност**, тъй като услугата е достъпна за всеки и се предоставя безплатно, като неразделна част от националното здравно обслужване.

Финансирането на дейността по оказване на СМП се осъществява от държавния бюджет чрез бюджета на Министерството на здравеопазването. Средствата за издръжката се планират по програма „Спешна медицинска помощ“ от програмния бюджет на Министерството на здравеопазването. Част от услугата по оказване на спешна медицинска помощ е специализираният транспорт на пациенти. За разлика от други европейски държави[[2]](#footnote-3), законодателството в България не предвижда ред, по който специализираният транспорт на пациенти в спешни състояния да бъде възложен на външни оператори или транспортни оператори да бъдат лицензирани за подобна дейност. Специализираният транспорт е част от услугата по оказване на СМП. Специализираният медицински транспорт се състои от различни по вид и оборудване медицински превозни средства, отговарящи на утвърдените международни стандарти, съобразно задачите, поставени за изпълнение от медицинските екипи. По отношение на хеликоптерните площадки следва да се има предвид, че те се използват приоритетно за нуждите на осигуряване на медицинска помощ. Болниците, на чиято територията се намират площадките, не събират такси за експлоатацията им като от тази гледна точка инфраструктурата, която е обект на интервенция по настоящата процедура, не се използва за извършване на стопанска дейност. В допълнение, осигуряването на съпътстваща инфраструктура за експлоатацията на санитарни превозни средства за транспорт по въздух има за цел да се постигне съответствие със стандартите на Европейския съюз за медицинското оборудване и авиационна безопасност и е свързано единствено с осигуряване на адекватни експлоатационни условия за опериране на медицинските хеликоптери. На този етап в България няма налични санитарни превозни средства за транспорт по въздух, които да извършва дейности по осигуряване на транспорт при спешни състояния.

|  |
| --- |
| ***ВАЖНО!!!***  **Активите, придобити чрез изпълнение на основните дейности по проекта, следва да се използват само за предоставяне на медицинска помощ при спешни състояния вкл. донорски, медицински евакуационни и спасителни операции и да не се ползват за други дейности извън спешната медицинска помощ. Министърът на здравеопазването, като отговорен орган за финансиране на СМП следва да гарантира чрез декларация на етапа на кандидатстване и чрез поемане на съответен ангажимент в договора за безвъзмездна финансова помощ, че ще контролира изпълнението на условието по време на целия икономически полезен живот на финансираните по проекта активи. УО на ОПРР също ще следи за изпълнението на посочените условия чрез проверки на място, както по време на реализацията на проекта, така и след неговото приключване.** |

Бенефициентът е длъжен да спазва законодателството в областта на обществените поръчки и държавните помощи и да не допусне средствата, получени по договора за предоставяне на безвъзмездна финансова помощ, да бъдат предоставени на трети лица в нарушение на правилата за конкуренцията.

# Хоризонтални политики

Във всяко проектно предложение следва да бъдат отчетени заложените в ОПРР 2014-2020 хоризонтални принципи, както следва:

# *Устойчиво развитие*

**Съответствие на ОПРР 2014-2020 с насоките за интеграция на политиката по околна среда и политиката по изменение на климата**

В изпълнение на новите изисквания за интеграция на ПОС и ПИК във фондовете на Европейския съюз за програмен период 2014-2020, Оперативна програма „Региони в растеж” 2014-2020 прилага принципа на интегриране на ПОС и ПИК в процеса на програмиране чрез избора на тематични цели и инвестиционни приоритети, попадащи в областта на околната среда и климата. Конкретно, чрез своите мерки, ОПРР 2014-2020 допринася за изпълнение на следните интервенции от насоките:

Интервенция 1 „Необходими интервенции за по-добро управление на водите за постигане на по-добър екологичен статус, по-висока ефективност на този ресурс и справяне с последствията върху водите от изменението на климата“:

По Направление „По-ефективно използване на водите, вкл. екоиновации, нови технологии в областта на водите и методи в областта на оценките на състоянието, мониторинга и управлението, пречистването на водите“, ОПРР 2014-2020 г. ще има принос, когато става въпрос за мерки, които са част от ремонта и реконструкцията на сгради обект на финансиране.

Интервенция 4 „Необходими интервенции за действия по климата: енергийната ефективност и ВЕИ”:

По Направления 4.1. „Повишаване на енергийната ефективност, вкл. смяна на горивната база в: 4.1.1. публични сгради (държавни и общински), 4.1.2. в жилищни сгради и 4.1.3. в здравни и социални заведения ОПРР 2014-2020 допринася чрез приоритетна ос 4 „Регионална здравна инфраструктура“.

**Съответствие на ОПРР 2014-2020 с документ „Анализ на риска и оценка на уязвимостта на секторите в българската икономика от измененията на климата“**

Интервенциите по ОПРР 2014-2020 г. ще спомогнат за намаляване на установените в рамковия документ негативни ефекти в различни сектори в резултат на изменението на климата и ще спомогнат за изпълнението на заложените в него препоръки за адаптирането на съответния сектор към климатичните промени. Мерките за енергийна ефективност по отношение на сградния фонд ще спомогнат за адаптиране на здравната инфраструктура към очакваните климатични изменения и ще отговоря на нуждите за енергийно обновяване на сградния фонд, посочени в рамковия документ.

**Съответствие на ОПРР 2014-2020 с Насоки за интегриране на политиката по околна среда (ПОС) и политиката по изменение на климата (ПИК) в Европейските структурни и инвестиционни фондове (Фаза „Изпълнение на Споразумението за партньорство и програмите в периода 2014 - 2020 г.“)**

При изпълнението на ОПРР 2014-2020 ще бъдат отразени приложимите общи и специфични критерии, които произтичат от законодателни изисквания за програмата, от Насоките за интегриране на ПОС и ПИК в Европейските структурни и инвестиционни фондове (фаза изпълнение на Споразумението за партньорство и програмите в периода 2014 - 2020 г.), като съответните изисквания се включват в приложимите документи на съответния етап от изпълнение на програмата – насоки за кандидатстване, договори за безвъзмездна финансова помощ, указания към бенефициентите и др.

При изпълнение на ОПРР 2014-2020 ще бъдат спазени задължителните изисквания, произтичащи от Становище на МОСВ по Екологична оценка № 7-4/2013 за съгласуване на ОПРР 2014-2020 и решенията по тригодишните доклади по наблюдението и контрола на въздействието върху околната среда при прилагането на ОПРР 2014-2020, включително на мерките за предотвратяване, намаляване или възможно най-пълно отстраняване на предполагаемите неблагоприятни последствия от осъществяването на програмата.

# *Равни възможности и недопускане на дискриминация, равенство между половете*

Всички проекти по програмата, насочени към предоставяне на спешна медицинска помощ, следва да включват задължителна хоризонтална дейност „Подобряване достъпа за хора с увреждания ”.

Предприемането на такива мерки ще повиши значително възможностите на икономически неактивното население, на хората със затруднена мобилност и осигурява съответствие с Дългосрочната национална стратегия за заетост на хората с увреждания 2011-2020 г. и с Конвенцията за правата на хората с увреждания.

Принципите на равните възможности и недискриминация следва да бъдат спазвани при подготовката и изпълнението на всички проекти, финансирани от ОПРР 2014-2020.

# минимален и максимален срок за изпълнение на проекта

Планираната продължителност на всеки проект, включително дейностите, предвидени в него, **не може да надвишава 36 месеца.**

|  |
| --- |
| ***ВАЖНО!***  Конкретният бенефициент трябва да предвиди в продължителността на проектите процедури като подготовка и одобрение на техническата документация, издаване на необходимите разрешителни и съгласувателни документи, провеждане на обществени поръчки за строителство, услуга и/или доставка, процес по строителство и въвеждане в експлоатация, отчетност, окончателно разплащане към изпълнителите, подаване на искане за окончателно плащане и др. |

# ред за Оценяване на проектното предложение

Проектното предложение се оценява в съответствие с критериите, одобрени от Комитета за наблюдение на ОПРР 2014-2020 г. и описани в настоящите Условия за кандидатстване.

|  |
| --- |
| ***ВАЖНО!!!***  **Изработването, съгласуването и одобряването на техническата документация по реда на ЗУТ и подзаконовите нормативни документи е изцяло отговорност на конкретния бенефициент в качеството му на Възложител. УО на ОПРР няма задължение да оценява техническата документация за съответствието й с действащата нормативна уредба.** |

Веднага след получаването на проектно предложение, УО на ОПРР ще стартира процедура по неговата оценка. Оценката на проектното предложение се документира чрез попълване на контролен лист в ИСУН, включващ критериите за оценка.

При установяване на нередовности, непълноти и/или несъответствия на документите Управляващият орган изпраща на конкретния бенефициент уведомление за установените нередовности, непълноти и/или несъответствия и определя разумен срок за тяхното отстраняване, който не може да бъде по-кратък от една седмица. Неотстраняването им в срок може да доведе до прекратяване на производството по отношение на конкретния бенефициент. Срокът по оценяване на проектното предложение спира да тече до датата на тяхното отстраняване и до постигане на пълно съответствие с критериите за оценка (отговор „ДА“ или „Неприложимо“ на всички позиции в оценителната таблица).

# критерии и методика за Оценяване на проектните предложения

Оценката се извършва в ИСУН 2020 и се документира чрез попълване на таблица, включваща следните критерии, одобрени от Комитета за наблюдение на ОПРР 2014-2020:

| **№** | **Критерии за оценка на проектно предложение** | **Да** | **Не** | **Н/П** |
| --- | --- | --- | --- | --- |
| 1 | Проектното предложение е получено в срок |  |  |  |
| 2 | Проектното предложение е подписано от лицето, представляващо бенефициента, или оправомощено за целите на подаване на проектното предложение лице |  |  |  |
| 3 | Приложени са всички задължително изискуеми документи и е попълнена цялата изискуема информация във формуляра за кандидатстване съгласно изисквания на Насоките за кандидатстване |  |  |  |
| 4 | Приложена е декларация за съответствие с процедурата:   * проектът (или дейности от него) не е вече финансиран със средства от ЕСИФ или други инструменти на ЕС, както и с други публични средства, различни от тези на бенефициента * проектът не генерира нетни приходи * гарантиране е устойчивост за предложения проект и че видът и предназначението на изградените/реконструираните по проекта инфраструктура и закупените активи (оборудване, съоръжения, транспортни средства и др.) няма да бъде променяно за период не по-малък от 5 години след крайното плащане към бенефициента * медицинската апаратура, оборудване и санитарните превозни средства, предвидени за закупуване по проекта, ще бъдат използвани само за извършването на медицинска помощ при спешни състояния и няма да се ползва за други дейности извън СМП * поема ангажимент за осигуряване на необходимия собствен ресурс (в случай че БФП не покрива общата стойност на разходите) * предвидените в проектното предложение дейности покриват изискванията на утвърдения медицински стандарт „Спешна медицина“ |  |  |  |
| 5 | Приложена е автобиография на ръководителя на проекта (Приложение Г), който отговаря на изискванията на настоящата процедура |  |  |  |
| 6 | Партньорско споразумение между конкретния бенефициент и партньора по проекта, уреждащо правата и задълженията на партньорите във връзка с изпълнението на дейностите по проектите (ако е приложимо) |  |  |  |
| 7 | Приложени са остойностени списъци за всички предвидени по проекта доставки с описание на предвиденото оборудване/обзавеждане/ транспортни средства |  |  |  |
| 8 | За инфраструктурните обекти на интервенция са приложени: (ако е приложимо)   * документ/и, от който/които става ясно за недвижимите имоти, обекти на СМР интервенции по проекта, че същият/те е/са държавна и/или общинска собственост и/или собственост на лечебно заведение с над 50 % държавно и/или общинско участие в капитала, с предоставено право на безвъзмездно ползване, управление или учредено право на строеж или пристрояване в полза на Министерството на здравеопазването. * технически/работни проекти и КСС към тях (ако за обектите на интервенция има разработени инвестиционни проекти към момента на кандидатстване); или * идеен проект и обобщена КСС по окрупнени показатели (ако за обектите на интервенция няма пълна проектна готовност към момента на кандидатстване); или * обща ситуация на проекта (схема, чертеж) с обяснителна записка, заверени от правоспособен проектант, и обобщена КСС по окрупнени показатели (ако за обектите на интервенция е предвиден инженеринг) * Становище от съответната компетентна институция (РИОСВ/МОСВ) дали следва да бъдат проведени разрешителните и/или съгласувателните процедури по реда на Закона за опазване на околната среда (ЗООС), Закона за биологичното разнообразие (ЗБР) и Закона за защитените територии (ЗЗТ)(ако е приложимо) |  |  |  |
| 9 | Приложена е обосновка за необходимостта от включване на партньор/и по проекта (ако е приложимо) |  |  |  |
| 10 | Приложена е обосновка за надграждането и нуждата от допълване на мерките за осигуряване на спешната медицинска помощ по Приоритетна ос 4 на ОПРР, включително за осигуряване на медицински персонал и полетен екипаж с необходимата медицинска квалификация и специализирано обучение, необходимата съпътстваща инфраструктура в съответствие със стандартите на Европейския съюз за медицинското оборудване и авиационна безопасност |  |  |  |
| 11 | Представен е документ с анализ на регулаторна рамка за експлоатацията на въздушния санитарен транспорт по проекта, както и предпоставки за експлоатацията му за целите на спешната медицинска помощ вкл. донорски, медицински евакуационни и спасителни операции |  |  |  |
| 12 | Партньорът/ите е/са допустими и отговорят на изискванията на Насоките за кандидатстване |  |  |  |
| 13 | Продължителността на проекта съответства на максимално допустимия период на изпълнение съгласно Насоките за кандидатстване |  |  |  |
| 14 | Дейностите в проектното предложение, за които се предвижда финансиране чрез БФП, съответстват на допустимите дейности по процедурата |  |  |  |
| 15 | Проектът не е физически завършен или изцяло осъществен преди подаването му за финансиране, независимо дали всички свързани плащания са извършени от конкретния бенефициент или не |  |  |  |
| 16 | Разходите в проектното предложение, за които се предвижда финансиране чрез БФП, са допустими за финансиране в съответствие с Насоките за кандидатстване |  |  |  |
| 17 | Проектното предложение допринася за изпълнението на Концепцията за развитие на системата за СМП в Република България и Националната здравна стратегия 2020 |  |  |  |
| 18 | Проектът допринася за изпълнение на хоризонталните политики на ЕО |  |  |  |
| 19 | Проектното предложение допринася за изпълнението на Стратегията на ЕС за Дунавския регион |  |  |  |
| 20 | Бенефициентът разполага с необходимия административен, финансов и оперативен капацитет, който гарантира успешното изпълнение на дейностите по проекта. |  |  |  |
| 21 | Проектното предложение допринася за постигане на целите и индикаторите на Приоритетна ос 4 на ОПРР 2014-2020 |  |  |  |
| 22 | Времевият обхват на отделните дейности в плана за действие е реалистичен и разпределението на дейности във времето е балансирано |  |  |  |
| 23 | Описани са мерки, които гарантират че активите, придобити в рамките на проекта ще бъдат използвани само за извършването на медицинска помощ при спешни състояния и че същите няма да се ползва за други дейности извън СМП |  |  |  |
| 24 | Описани са мерки, които гарантират поддържане и съхранение на придобитите по проекта активи и оптимално им използване в съответствие с стандартите за медицинското оборудване и авиационна безопасност |  |  |  |
| 25 | Представена е финансова обосновка на всички включени в проекта дейности за тяхната реалистичност и съответствие с пазарните цени |  |  |  |

**Важно!**

**В случай на констатирани пропуски/несъответствия на проектното предложение с предварително оповестените изисквания, конкретният бенефициент има право да коригира проектното предложение в срок, посочен от УО на ОПРР, който не може да бъде по-кратък от една седмица.** **В този случай срокът по чл. 44, ал. 2 от ЗУСЕСИФ и чл. 24, ал. 4 от ПМС 162/05.07.2016 г. спира да тече до датата на тяхното отстраняване.**

**Искането ще бъде изпратено чрез Модула за електронни услуги на ИСУН 2020, за което конкретният бенефициент получава съобщение на електронния адрес, посочен при регистрацията на потребителя, подал проектното предложение в ИСУН 2020.**

**Конкретният бенефициент следва да приложи стъпките, описани в Приложение Л Ръководството зa потребители, за да прегледа Искането за допълнение и пояснение и да отговори на същото, като прикачи в системата изисканите документи или приложи коригираните версии на съществуващи файлове.**

**Ако конкретният бенефициент не представи изисканата информация в указания срок или в процеса на разяснения и корекции пропуските не могат да бъдат отстранени, проектното предложение може да бъде отхвърлено.**

**В случай, че конкретният бенефициент откаже да въведе поисканите промени и/или в представените документи не е отразил правилно коментарите, проектното предложение може да бъде отхвърлено.**

**В съответствие с чл. 44, ал. 2 от ЗУСЕСИФ и чл. 24, ал. 4 от ПМС №162/05.07.2016 г. оценяването на проектно/и предложение/я се извършва в срок до три месеца от датата на подаването му/им или от крайния срок за подаването му/им.**

**За да бъде допуснато до директно предоставяне на безвъзмездна финансова помощ, проектното предложение трябва да отговаря на всички приложими критерии за оценка, съгласно приложение „Таблица за оценка на проектно предложение по процедура чрез директно предоставяне“ по съответната процедура.**

# начин на подаване на ПРОЕКТНИТЕ предложения

Кандидатстването по настоящата процедура се осъществява изцяло по електронен път чрез Модула за електронни услуги на Информационната система за управление и наблюдение „ИСУН 2020“ на електронен адрес https://eumis2020.government.bg. Модулът е достъпен и чрез Единния информационен портал на Структурните фондове на ЕС в България, раздел Информационна система за управление и наблюдение – E-услуги.

При подаване на проектните предложения се спазва следният ред, илюстриран и описан в детайли в **Приложение Л1 „Указания за попълване и подаване на Електронен формуляр за кандидатстване по Оперативна програма „Региони в растеж“ 2014-2020 в ИСУН 2020“** към настоящите Насоки.

Техническият процес, свързан с представянето на документи е описан на следния електронен адрес в ИСУН https://eumis2020.government.bg/bg/s/Default/Manual в Ръководство за подаване на проектни предложения.

За да използва Модула за електронните услуги в ИСУН 2020, кандидатът трябва да се регистрира в системата, за да може да създаде и попълни електронен формуляр, да прикача документи към него и да подава проектни предложения.

За да прегледа отворена процедура от оперативната карта кандидатът избира от основното меню „ОТВОРЕНИ ПРОЦЕДУРИ“. Системата визуализира оперативната карта с всички оперативни програми, от която следва да изберете последователно:

Оперативна програма „Региони в растеж” => Приоритетна ос 4 „Регионална здравна инфраструктура” => процедура BG16RFOP001-4.002 *„Регионална здравна инфраструктура-2“*.

Формулярът за кандидатстване за проектни предложения, включващ основни данни, данни за кандидата, бюджет, план за изпълнение, индикатори, екип за управление и др., се попълва директно в системата ИСУН 2020.

Кандидатстването започва чрез създаване на нов формуляр за кандидатстване от страна на регистриран потребител. Той попълва формуляра за кандидатстване към съответната избрана процедура, следвайки указанията на УО за попълване на формуляра. Системата предоставя възможност за коригиране, запазване и допълване на формуляра докато той е в работен режим (чернова). Всеки формуляр може да бъде записан локално, на файл в специален формат, който може да се отваря единствено от ИСУН 2020.

Задължително е по настоящата процедура всички подавани прикачени файлове във формат WORD и EXCEL да бъдат подписани с отделена (detached) сигнатура, при която подписваният файл остава непроменен и в явен вид и към него се добавя допълнителен файл с разширение .p7s, който съдържа подписа. Така подписаните файлове се подават в системата като документ и сигнатура. Това може да се реализира с всеки електронен подпис от Регистрираните доставчици на удостоверителни услуги от Комисията за регулиране на съобщенията, както и да се използва избран от потребителя софтуер, имащ функционалността да подписва с отделена сигнатура с подписа на потребителя.

Потребителят прикачва към формуляра за кандидатстване допълнително изискуемите от УО документи в специално обособена секция.

**Максималният допустим размер на всеки отделен файл на проектното предложение, който се подава чрез системата, е 20 МB. Общият допустим размер на всички прикачени файлове е 100 МB.**

Сканирани документи следва да са в два цвята (черно-бяло, а не grayscale) с резолюция на сканиране 72 dpi до 100 dpi или избор на 256 цвята при цветно сканиране.

За да се подпише електронно файлът с проектното предложение, е необходимо той да бъде изтеглен и подписан с разширение .isun, като подписването става с отделена (detached) сигнатура, при която изходният файл съдържа само електронния подпис без оригиналния „isun“ документ и е с разширение .p7s , след което се прикачат един или повече подписи. При коректно извършване на описаните действия в Ръководството на потребителя формулярът за кандидатстване и документите към него се изпращат чрез системата. Системата регистрира подаденото проектно предложение и генерира регистрационен номер. Системата изпраща уведомление до посочения електронен адрес на потребителя, че проектното предложение е регистрирано със съответния регистрационен номер. Кандидатът следва да има предвид, че комуникацията във връзка с проектното предложение се осъществява с регистрирания потребителски профил, подал предложението и **промени на този профил са невъзможни**.

Потребителски профили в портала за кандидатстване на ИСУН 2020, достъпен на адрес http://eumis2020.government.bg. са персонални, като за създаването им е необходимо попълването на имейл адрес, към който се асоциира профила. Тъй като комуникацията с оценителна комисия в процеса на оценка и всички корекции по формуляра за кандидатстване се осъществяват през профила на кандидата в ИСУН 2020, е важно подаването на проектното предложение да **се осъществява именно през профила на кандидата**. Освен като потребителско име за профила, имейл адресът е необходим и за получаване на съобщения от системата, например за смяна на паролата и уведомления за получен въпрос от оценителната комисия. Последното е от изключително значение и с оглед на факта, че последваща промяна на имейл адреса, към който е асоцииран профилът на кандидата, е невъзможна.

# Списък на документите, които се подават на етап кандидатстване

При кандидатстване по настоящата процедура конкретният бенефициент трябва да попълни уеб-базирания Формуляр за кандидатстване и съответните приложения към настоящите Насоки за кандидатстване, публикувани на интернет адресите на:

* + Управляващия орган на ОПРР [www.bgregio.eu](http://www.bgregio.eu) в рубрика „Кандидатстване”-„Актуални схеми”,
  + Министерството на регионалното развитие и благоустройството [www.mrrb.government.bg](http://www.mrrb.government.bg) в рубрика „Обяви”,
  + Единния информационен портал за Структурните фондове в България [www.eufunds.bg](http://www.eufunds.bg) в рубрика „Обяви за набиране на проектни предложения;
  + Модула за електронни услуги в ИСУН 2020 <https://eumis2020.government.bg/>

**При кандидатстване конкретният бенефициент следва да представи по електронен път всички изискуеми документи, както следва:**

1. Формуляр за кандидатстване - *попълва се електронно в ИСУН 2020*
2. Декларация за съответствие с изискванията по процедурата (**Приложение Б**) - *подава се в оригинал - файл формат WORD, подписан с електронен подпис от кандидата.*
3. Обосновка на предвидените в проекта разходи за реалистичност и съответствие с пазарните цени и доказателствени материали към нея – *обосновката се подава в оригинал - файл формат EXCEL, подписан с електронен подпис от кандидата, а доказателствените материали се подават във формат сканирано копие.*
4. Документ/и, от който/които става ясно за всеки от недвижимите имоти, обекти на СМР интервенции по проекта, че същият/те е/са държавна и/или общинска собственост, и/или собственост на лечебно заведение с над 50 % държавно или общинско участие в капитала, с предоставено право на безвъзмездно ползване, управление или учредено право на строеж или пристрояване в полза на Министерството на здравеопазването - подават се във формат сканирано копие.
5. Анализ и одобрена регулаторна рамка от Министерство на здравеопазването по отношение ефективната експлоатацията на въздушния санитарен транспорт по проекта - *файл формат WORD, подписан с електронен подпис от кандидата.*
6. Механизми за текущ контрол и гарантиране че активите, придобити в рамките на проекта ще бъдат използвани само за извършването на медицинска помощ при спешни състояния и че същите няма да се ползва за други дейности извън СМП- *файл формат WORD, подписан с електронен подпис от кандидата.*
7. Техническата документация според степента на проектна готовност- *подава се във формат сканирано копие*
8. Количествено-стойностни сметки (КСС) – *подава се във формат EXCEL;*
9. Становище от съответната компетентна институция (РИОСВ/МОСВ) дали следва да бъдат проведени разрешителните и/или съгласувателните процедури по реда на Закона за опазване на околната среда (ЗООС), Закона за биологичното разнообразие (ЗБР) и Закона за защитените територии (ЗЗТ)(**ако е приложимо**)
10. Остойностени списъци за всички предвидени по проекта доставки с описание на предвиденото оборудване/обзавеждане/ транспортни средства (**Приложение В**) - *подава се в оригинал - файл формат EXCEL, подписан с електронен подпис от кандидата.*
11. Автобиография на ръководителя на проекта (**Приложение Г**) - *подава се във формат сканирано копие.*
12. Партньорско споразумение между партньорите, уреждащо правата и задълженията на партньорите във връзка с изпълнението на дейностите по проектите - *подава се във формат сканирано копие.*
13. Декларация от ръководството на съответната болнична институция, собственик на хеликоптерната площадка обект на интервенция, че е съгласно с предложения проект, вкл. и с конкретното проектно решение, както и че ще съдейства за реализиране на проекта в съответствие със своите задължения и компетенции, вкл. и по отношение на гарантиране на устойчивостта на инвестициите и опазване на обекта - *подава се във формат сканирано копие.*
14. Пълномощно на лицето, което подписва с електронен подпис от името на кандидата документите за кандидатстване по проектното предложение в ИСУН 2020 и допълненията и поясненията към него (**ако е приложимо**) - *подава се във формат сканирано копие.*

**Декларацията на конкретния бенефициент се подписва с електронен подпис от представляващия бенефициента или упълномощено от него лице.**

**В случаите, когато конкретният бенефициент е упълномощил друго лице да го представлява при електронното подписване на документите за кандидатстване и потвърждаване на проектното предложение, към проектното предложение се прилага съответното пълномощно по т. 14 по-горе.**

# Краен срок за подаване на проектните предложения

Краен срок за кандидатстване**: 29 май 2020 г., 19:00 ч.**

Въпроси във връзка с попълването на формуляра за кандидатстване и изискванията по настоящата процедура могат да се задават на:

Електронен адрес: [**oprd@mrrb.government.bg**](mailto:oprd@mrrb.government.bg)

Факс: 9405 383, или

Адрес за кореспонденция: гр.София пощ. код 1618,

бул. “Цар Борис III” № 215, ет. 9,

,

Министерство на регионалното развитие и благоустройството,

Главна дирекция „Стратегическо планиране и програми за регионално развитие”.

***ВАЖНО!***

Кандидатът по настоящата процедура може да иска разяснения в срок до 3 (три) седмици преди изтичането на крайния срок за кандидатстване. Разясненията се съобщават в срок до 2 (две) седмици преди изтичането на крайния срок за кандидатстване.

Публикуваните отговори на въпроси, изпратени на електронния адрес на ОПРР и/или на адреса за кореспонденция, представляват **официално становище на Управляващия орган** и трябва да бъдат взимани под внимание от кандидата при изготвяне на документацията за кандидатстване.

**Въпросите и отговорите се вземат предвид при осъществяване на оценката на проектното предложение.**

# допълнителна информация

# *Уведомяване относно решението на Управляващия орган*

При наличие на положителен резултат от оценяването Ръководителят на Управляващия орган в едноседмичен срок от приключване на оценяването взема решение за предоставяне на безвъзмездна финансова помощ за одобреното проектно предложение. Преди вземане на решение за предоставяне на безвъзмездна финансова помощ, Управляващият орган извършва проверка за липса на двойно финансиране по проекта. Решението на Ръководителя на Управляващия орган да предостави безвъзмездна финансова помощ се обективира в **административен договор с бенефициента**.

Правата и задълженията, които възникват за конкретния бенефициент, са описани в приложения образец на административен договор за предоставяне на безвъзмездна финансова помощ (**Приложения Е1**) и общите условия за изпълнение, които са неразделна част от настоящите Насоки за кандидатстване (**Приложения Е2**).

# *Условия, приложими към изпълнението на проектните предложения, след сключване на административния договор за предоставяне на безвъзмездна финансова помощ*

Правата и задълженията, които възникват за конкретния бенефициент във връзка с изпълнението на проекта, са описани в приложените образец на договор за предоставяне на безвъзмездна финансова помощ (Приложения Е1) и общите условия (Приложения Е2) към него, които са неразделна част от настоящите Насоки за кандидатстване.

До 5 работни дни от датата на сключване на договора за предоставяне на безвъзмездна финансова помощ бенефициентът представя актуализирана информация за избрания екип за управление на проекта, съгласно Приложение Г: Образец на автобиография и начина на избирането му, както и всички документи, удостоверяващи наличния опит и квалификация на ръководителя и членовете на екипа (дипломи, удостоверения за преминати обучения и допълнителна квалификация, трудови книжки, договори за възлагане на дейности по изпълнение/управление на инфраструктурни проекти, заповеди за участие в екипи за изпълнение/управление на инфраструктурни проекти, длъжностни характеристики и др., което е приложимо. След одобрение на проектното предложение бенефициентът може да заменя членове на екипа само с лица, които отговарят на същите изисквания, описани във формуляра за кандидатстване.

В случай на изцяло външен за организацията екип бенефициентът представя информацията в срок от 5 дни след сключване на договор с изпълнителя. Към информацията се представя и декларация по образец (Приложение К) за липса на конфликт на интереси по смисъла на чл. 61 от Регламент (ЕС, Евратом) №2018/1046, попълнена от всеки член на екипа, включително и от ръководителя на проекта.

Преди подписване на договор за БФП бенефициентът следва да представи доказателства за законосъобразен избор на членове на екипа на проекта, които се явяват външни за организацията (които не са наети на трудово или служебно правоотношение). По време на изпълнение на дейностите по проекта, конкретният бенефициент следва да спазва Методическите указания към бенефициенти за изпълнение на договори за предоставяне на БФП, публикувани на интернет страницата на ОПРР 2014-2020 г. www.bgregio.eu.

|  |
| --- |
| ***ВАЖНО!!!***  Бенефициентът се задължава в срок до 3 (три) месеца от датата на влизане в сила на административния договор да обяви всички процедури за избор на изпълнители.  В случай че в срок до 3 (три) месеца от датата на влизане в сила на административния договор бенефициентът не е обявил всички процедури за избор на изпълнители по проекта, Управляващият орган изпраща предизвестие до бенефициента, в което поставя срок от 1 (един) месец за обявяване на процедурите. Неспазването на срока дава право на Управляващия орган едностранно и без предизвестие да прекрати административния договор, за да предотврати или отстрани тежки последици за обществения интерес.  БЕНЕФИЦИЕНТЪТ е длъжен да сключи договори за възлагане на обществени поръчки с изпълнителите по проекта в срок до 12 (дванадесет) месеца от влизане в сила на административния договор.  В случай, че в срок до 11 (единадесет) месеца от влизане в сила на административния договор БЕНЕФИЦИЕНТЪТ не е сключил договори за обществени поръчки с изпълнител за дейности по проекта, УПРАВЛЯВАЩИЯТ ОРГАН изпраща предизвестие до Бенефициента, в което поставя срок до 1 (един) месец за сключване на всички договори с изпълнители. Неспазването на срока дава право на Управляващия орган едностранно да прекрати договора за БФП, за да предотврати или отстрани тежки последици за обществения интерес.  **В случай, че БЕНЕФИЦИЕНТЪТ не е сключил договор с изпълнител за дейност по договора за БФП до 12 (дванадесет) месеца от изтичането на срока, предвиден за неговото сключване, посочен в чл. 39, ал. 1 от административния договор, финансирането с безвъзмездна финансова помощ се прекратява едностранно от Ръководителя на Управляващия орган**. |

|  |
| --- |
| ***ВАЖНО!!!***  В съответствие с чл. 71 „**Дълготрайност на операциите**“ от Общия регламент №1303/2013, в период от 5 (пет) години след извършване на окончателното плащане към бенефициента по административния договор или в периода от време, определен в правилата за държавна помощ (когато е приложимо), бенефициентът е длъжен да изпълнява едновременно следните задължения:  1. да не прекратява или премества дейността си извън програмния район на ОПРР, освен с изричното одобрение на УО на ОПРР;  2. да не променя собствеността или владението на обектите на инвестиция по проекта, с което се дава на дадено търговско дружество или публично правна организация неправомерно преимущество;  3. да не извършва значителна промяна, която засяга естеството, предназначението, целите или условията за изпълнение и която би довела до подкопаване на нейните първоначални цели.  Неправомерно платените суми във връзка с проекта се възстановяват от бенефициента пропорционално спрямо периода, за който изискванията не са били изпълнени. |

Без да се засягат правилата, уреждащи държавните помощи, конкретният бенефициент е задължен да съхранява всички разходооправдателни документи за разходи по проекти по ОПРР 2014-2020 г., за период от 3 (три) години, считано от 31 декември след предаване към Европейската комисия на окончателните документи по приключването на ОПРР 2014-2020 г.

Периодът се прекъсва в случай на съдебно производство или при надлежно обосновано искане на Комисията.

# приложения към условията за кандидатстване

|  |  |
| --- | --- |
| **Документи за кандидатстване** | **Приложение Б:** Декларация за съответствие с изискванията по процедурата  **Приложение В**: Остойностени списъци с описание на предвиденото оборудване/обзавеждане/ транспортни средства.  **ПРИЛОЖЕНИЕ Г:** Образец на автобиография |
| **Документи за информация** | **ПРИЛОЖЕНИЕ Е1:** Административен договор за предоставяне на безвъзмездна финансова помощ  **ПРИЛОЖЕНИЕ Е2:** Общи условия за изпълнение към административен договор за предоставяне на безвъзмездна финансова помощ по ОПРР  **Приложение Ж**: Декларация за нередности  **Приложение З:** Единен наръчник на бенефициента за прилагане на правилата за информация и комуникация 2014-2020 г.  **Приложение И:** Указание на министъра на финансите ДНФ № 3/23.12.2016 г. за третиране на данъка върху добавената стойност като допустим разход при изпълнение на проекти по оперативните програми, съфинансирани от Европейския фонд за регионално развитие, Европейския социален фонд, Кохезионния фонд на Европейския съюз и Европейския фонд за морско дело и рибарство, за финансовата рамка 2014-2020 г.  Наредба № Н-3/22.05.2018 г. за определяне на правилата за плащания, за верификация и сертификация на разходите, за възстановяване и отписване на неправомерни разходи и за осчетоводяване, както и сроковете и правилата за приключване на счетоводната година по оперативните програми и програмите за европейско териториално сътрудничество  Указания на Министерство на финансите ДДС № 06/04.04.2008 г. относно редът и начинът за предоставяне и отчитане на средствата на Националния фонд от структурните фондове на ЕС и от Kохезионния фонд, както и на средствата на Разплащателната агенция към Държавен фонд „Земеделие” |
| **ПРИЛОЖЕНИЕ И-1:**Декларация за съгласие за предоставяне на информация във връзка с ДДС от компетентните органи по приходите;  **ПРИЛОЖЕНИЕ И-2:**Информация за размера на невъзстановимия данък върху добавена стойност, който се включва като допустим разход по проекта; |
| **ПРИЛОЖЕНИЕ К:** Декларация залипса на конфликт на интереси по смисъла на чл. 61, параграф 3 от Регламент (ЕС, Евратом) №1046/2018; |
| **Приложение Л1:** Указания за попълване и подаване на Електронен формуляр за кандидатстване по Оперативна програма „Региони в растеж“ 2014-2020 в ИСУН 2020. |
| **ПРИЛОЖЕНИЕ М:** Наредба за посочване на нередности, представляващи основания за извършване на финансови корекции, и процентните показатели за определяне размера на финансовите корекции по реда на Закона за управление на средствата от Европейските структурни и инвестиционни фондове, приета с ПМС № 57 от 28.03.2017 |

1. Издадена от министъра на здравеопазването, обн., ДВ, бр. 86 от 27.10.2017 г. [↑](#footnote-ref-2)
2. <http://curia.europa.eu/juris/document/document.jsf;jsessionid=9ea7d0f130d58ff90add2187421ab943fe633df4b730.e34KaxiLc3eQc40LaxqMbN4Oc38Oe0?text=&docid=46789&pageIndex=0&doclang=EN&mode=lst&dir=&occ=first&part=1&cid=673950> [↑](#footnote-ref-3)